
КАНОН 

О УСОПШЕМ ЕДИНОМ 


Молитвами святых отец наших, 
Господи Иисусе Христе Боже наш, 
помилуй нас. Аминь. 

Святый Боже, Святый Крепкий, 
Святый Безсмертный, помилуй нас. 
(Трижды) 

Слава Отцу и Сыну и Святбму Ду¬ 
ху, и ныне и прйсно и во веки веков. 
Аминь. 

Пресвятая Троице, помйлуй нас; 
Господи, очйсти грехй наша; Влады¬ 
ко, проста беззакония наша; Святый, 
посети и исцелй немощи наша, йме,- 
не Твоегб ради. 

Господи, помилуй. (Трижды) Сла¬ 
ва, и ныне*: 

Отче наш, Иже еси на Небесёх, да 
святйтся ймя Твоё, да прийдет Цар¬ 
ствие Твоё, да будет воля Твоя, яко на 
Небесй и на землй. Хлеб наш насущ¬ 
ный даждь нам днесь; и остави нам 
долги наша, якоже и мы оставляем 
должником нашим; и не введй нас во 
искушёние, но избави нас от лукаваго. 

Господи, помилуй (12 раз). Слава, 
и ныне: 

Приидйте, поклонймся Царёви на¬ 
шему Богу. 

Приидйте, поклонймся и припа¬ 
дём Христу, Царёви нашему Богу. 

Приидйте, поклонймся и припа¬ 
дём Самому Христу, Царёви и Богу 
нашему. 


* Когда написано «Слава:», «И ныне:», 
надо читать полностью: «Слава Отцу и Сыну и 
Святому Духу», «И ныне и присно и во веки 
веков. Аминь». 

Псалом 90 

Живьій в помощи Вышняго, в 
крове Бога Небеснаго водворйтся. 
Речёт Господеви: Заступник мой еси 
и Прибежище мое, Бог мой, и упо¬ 
ваю на Него. Яко Тбй избавит тя от 
сети ловчи, и от словесё мятежна, 
плещма Свойма осенйт тя, и под 
крилё Его надёешися, оружием обы- 
дет тя йстина Его. Не убойшися от 
страха нощнаго, от стрелы летящия 
во дни, от вещи во тьме преходящия, 
от сряща* и беса полуденнаго. Падёт 
от страны твоея тьісяща, и тьма одес¬ 
ную тебё, к тебё же не приблйжится, 
обаче очйма твойма смотриши и воз¬ 
даяние трёшников узриши. Яко Ты, 
Господи, упование мое; Вышняго по- 
ложйл еси прибёжище твое. Не при- 
йдет к тебе зло, и рана не приблйжит¬ 
ся телесй твоему, яко Ангелом Своим 

* Срящ — встреча; все, что случается не¬ 
ожиданно. 

заповёсть о тебе, сохранйти тя во всех 
путёх твоих. На руках вбзмут тя, да не 
когда преткнёши о камень ногу твою; 
на аспида и василйска насту пиши, и 
поперёши льва и змйя. Яко на Мя 
улова, и избавлю й; покрьію й, яко 
позна ймя Мое. Воззовёт ко Мне, и 
услышу его, с ним есмь в скорби, 
изму его и прославлю его, долготбю 
дней исполню его и явлю ему спасё- 
ние Мое. 

Слава, и ныне: Аллилуиа, аллилуиа, 
аллилуиа, слава Тебе, Боже. (Трижды) 
Господи, помилуй. (Трижды) 

Тропарь, глас 8-й 

Глубиною мудрости человеколюб- 
но вся стрбяй и полёзное всем пода¬ 
вляй, Едйне Содётелю, упокбй, Гос¬ 
поди, душу раба Твоего (рабы Твоея), 
на Тя бо упование возложй, Творцѣ и 
Зиждйтеля и Бога нашего. 

Слава, и ныне: Богородичен: Тебе и 

стену, и пристанище ймамы, и молйт- 
венницу благоприйтну к Богу, Егбже 
родила еси, Богородице Безневёст- 
ная, вёрных спасение. 

Псалом 50 

Помилуй мя, Боже, по велйцей ми¬ 
лости Твоей, и по множеству щедрот 
Твоих очйсти беззаконие мое. Наипа¬ 
че омый мя от беззакония моего, и от 
греха моего очйсти мя. Яко беззако¬ 
ние мое аз знаю, и грех мой предо 
мнбю есть выну*. Тебе Единому со- 
грешйх и лукавое пред Тобою сотво- 
рйх, яко да оправдйшися во словесёх 
Твоих и победйши, внегда судйти Ти. 
Се бо, в беззакбниих зачат есмь, и во 
гресёх родй мя мати моя. Се бо, йсти- 
ну возлюбйл еси, безвёстная и тай¬ 
ная премудрости Твоея явйл ми еси. 
Окропйши мя иссопом, и очйщуся, 


* Выну — всегда. 

омьіеши мя, и паче снега убелібся. 
Слуху моему д&си радость и веселие, 
возрадуются кости смирённыя. Отвра- 
тй лице Твое от грех моих, и вся безза¬ 
кония моя очйсти. Сердце чйсто созй- 
жди во мне, Боже, и дух прав обновй 
во утробе моей. Не отвёржи менё от 
лица Твоего, и Духа Твоего Святаго не 
отымй от менё. Воздаждь ми радость 
спасения Твоегб и Духом Владьічним 
утвердй мя. Научу беззакбнныя путём 
Твоим, и нечестйвии к Тебе обратятся. 
Избави мя от кровёй, Боже, Боже спа¬ 
сения моего, возрадуется язык мой 
правде Твоей. Господи, устнё мои от- 
вёрзеши, и уста моя возвестят хвалу 
Твою. Яко аще бы восхотёл есй жёрт- 
вы, дал бых убо, всесожжёния не бла- 
говолйши. Жертва Богу дух сокрушён, 
сердце сокрушённо и смирённо Бог не 
уничижит. Ублажй, Господи, благово- 
лёнием Твоим Сиона, и да созйждутся 
стёны Иерусалймския. Тогда благово- 

лйши жертву правды, возношение и 
всесожегаемая, тогда возложат на ол- 
тарь Твой тельцы. 

Канон, глас 8-й 
Песнь 1 

Ирмос: Воду прошёд, яко сушу, и егй- 
петскаго зла избежав, израильтянин вопи¬ 
йте: Избавителю и Богу нашему пойм. 

Припев: Покбй, Господи, душу усбпшаго 
раба Твоего (усбпшия рабы Твоея). 

Отверз уста моя, Спасе, слово ми 
подаждь молйтися, Милосёрде, о пре¬ 
ставлением рабе Твоем (имя рек), да 
покбиши душу его, Владыко. 

Мертв быв плбтию, Спасе, и во 
гробе положён с мертвыми, душу 
раба Твоего покбй в мёсте злачне, яко 
Милосёрд. 

Слава: Молёбный глас мой услы- 
ши, Боже Триипостасне, и учинй 
душу преставленнаго в нёдрех Ав- 
раамлих, Избавителю. 

И ныне: Ты, Пречйстая Богороди¬ 
це, Егоже без йскуса мужеска зачён- 
ши родила есй, молй Сына Твоего по¬ 
дати покой рабу Твоему преставлен- 
ному (имя рек). 

Песнь 3 

Ирмос: Небеснаго круга Верхотворче, Гос¬ 
поди, и Цёркве Зиждителю, Ты мене утвер- 
дй в любви Твоей, желаний краю, верных 
утверждение, Едйне Человеколюбие. 

В месте злачне, в мёсте покойне, 
идёже лйцы святых веселятся, душу 
раба Твоего проставленнаго покой, 
Христе, Едйне Мйлостиве. 

Идёже лйцы святых, тамо вчинй, 
Владыко, послужйвшаго Тебе всем 
сердцем и воздвйгшаго йго Твое на ра- 
мо* свое, яко Едйн Владыка живота и 
смерти. 

Слава: Небесный Отче Вседержите¬ 
лю, и Сыне Единородный, и Душе Свя- 


* Рамо — плечо. 

тый исходный, презри умершаго согре¬ 
шения, и в Церкви первенец вселй его, 
славити Тя со всеми угождшими Тебе. 

И ныне: Яко Мати Святая Пре¬ 
святаго Бога, Владычице всйческих, 
Марйе Богородице, со всеми святы¬ 
ми Сего молй душу покоити раба 
Твоего в Небесных селёниих. 

Если канон читается в составе панихиды, 
по 3-й и 6-й песнях повторить ирмос, прочесть 
40 раз «Господи, помилуй» и молитву «Помяни, 
Господи...» (стр. 24). 

Седален, глас 5-й 

Покой, Спасе наш, с праведными 
раба Твоего, и сего вселй во дворы 
Твоя, якоже есть пйсано, презирая, 
яко Благ, прегрешения его вольная и 
невольная, и вся яже в ведении и не в 
вёдении, Человеколюбче. 

Слава, и ныне, Богородичен: 

От Девы возсиявый миру, Христё 
Боже, сыны свёта Тою показавый, по¬ 
милуй нас. 

Песнь 4 

Ирмос: Усльішах, Господи, смотрёния 
Твоего таинство, разумёх дела Твоя и про- 
славих Твое Божество. 

Сошёдый в преисподняя, Христе, 
совоздвйгл еси умёршия вся, и пре- 
ставлыиагося от нас покбй, Спасе, 
яко Щедр. 

Никтоже без греха есть, тбкмо Ты 
Едйн, Владыко, сего ради престав- 
ленному и грехи остави, и в рай того 
вселй. 

Слава: Усльіши, Троице Святая, 
гласы молёбныя, приносймыя Тебе в 
церкви о усопшем, и богоначальным 
Твоим светом озарй душу, омрачён¬ 
ную суетными привержёнии. 

И ныне: Родила еси, Пречйстая, 
без мужеска сёмене, Бога совершён- 
на и человека совершённа, взёмлю- 
щаго грехй наша, Дево. Того молй, 
Госпожё, преставлыпемуся рабу Твое¬ 
му подати покой. 

Песнь 5 

Ирмос: Просвета нас повелёнии Твойми, 
Господи, и мышцею Твоею высокою Твой 
мир подаждь нам, Человеколіббче. 

Имый живота и смерти власть, 
преставленнаго от нас покой, Христе 
Боже, Ты бо еси всех, Спасе, покой и 
живбт. 

На Тя, Спасе, надежду возлбжь, 
умёрый отыде от нас; Ты же, Господи, 
ущёдри его, яко Бог Многомйлостив. 

Слава: Просвета нас, Трисвяте, 
воспеваемый Владыко, молящихся 
Тебе, мир Небесный прията, и в мйр- 
ных сёлех душу вчинй, отшёдшую от 
врёменных в надёжде безконёчныя 
жизни. 

И ныне: Шуйяго стояния, Пречйс- 
тая, избавит преставленнаго умолй 
Сына Твоего, Дёво Госпожё, яко Спа¬ 
са и Бога нашего Мати сущая. 

Песнь 6 

Ирмос: Молитву пролию ко Господу, и 
Тому возвещу печали моя, яко зол душа 
моя испблнися и живот мой аду приблйжи- 
ся, и молюся, яко Ибна: от тли, Боже, воз- 
ведй мя. 

Ада испровёрг, Владыко, воскресил 
еси умёршия от вёка; и ныне престав- 
леннаго от нас, в нёдро Авраамле Ты, 
Боже, вселй, прегрешёния вся отпус- 
тйв, яко Милосёрд. 

Заповедь, юже ми дал еси, Боже, 
преступйх и смёртен бых, но Ты, 
Боже, сошёдый во гроб и души яже от 
вёка воскресйвый, не возстави мене, 
Владыко, на мучёние, но на покой, 
преставленный вопиёт Тебе нами, 
многомйлостиве. 

Слава: Молим Тя, безначальне От- 
че и Сыне и Душе Святйй, злобою 
душезлббнаго мира озлббленную* и к 


* ОзлоблАть 


причинять зло, угнетать. 

Тебе, Зиждйтелю, прешедшую душу 
во адово дно не отрйни, Боже Спасе 
мой. 

И ныне: С Небесё Христос Бог 
наш, яко дождь на руно, Пречйстая, 
снйде на Тя, напаяя весь мир и изсу¬ 
шая вся безбожныя потбки, наводня- 
яй всю землю разумом Своим, При- 
снодёво; Того моли дата покой пре- 
ставленному рабу Твоему 

Кондак, глас 8-й 

Со святыми упокой, Христе, душу 
раба Твоего (рабы Твоея), идёже несть 
болёзнь, ни печаль, ни воздыхание, 
но жизнь безконёчная. 

Икос 

Сам Едйн еси Безсмёртный, сотво- 
рйвый и создавый человека, земнйи 
убо от землй создахомся и в зёмлю ту- 
южде пбйдем, якоже повелёл еси, Со- 
здавый мя и рекйй ми: яко земля еси и 

в землю отыдеши, аможе вси человё- 
цы пойдем, надгробное рыдание тво- 
ряще песнь: аллилуиа, аллилуиа, ал¬ 
лилуиа. 

Песнь 7 

Ирмос: От Иудеи дошёдше отроцы, в Ва¬ 
вилоне иногда, верою Троическою пламень 
пёщный попраша, поюще: отцёв Боже, бла- 
гословён еси. 

Владыко Христе Боже, егда хбщеши 
судйіи мйру, пощадй душу раба Тво¬ 
его, егбже от нас приял еси, вопиюща- 
го: отец наших Боже, благословен еси. 

В пйщи райстей, идёже праведных 
души веселятся, послужйвших Тебе, 
причтй с ними, Христе, душу раба 
Твоего, воспёвшаго: отёц наших Бо¬ 
же, благословён еси. 

Слава: Иудёйския три отроки спа- 
сьій во огнй, в триёх Лйцех воспётый, 
избави огня вёчнаго усопшаго, воспёв¬ 
шаго Ти вёрно: отёц наших Боже, бла¬ 
гословён еси. 

И ныне: Владыку Христа рождшая, 
всех Бога, власти темныя воздушнаго 
князя избави, Дево, душу преставль- 
шагося в вере и воспевшаго: отец на¬ 
ших Боже, благословен еси. 

Песнь 8 

Ирмос: Седмерйцею пещь халдейский 
мучитель богочестйвым нейстовно разжжё, 
сйлою же лучшею спасёны сия вйдев. Твор¬ 
цу и Избавителю вопияше: бтроцы, благо¬ 
словите, свящённицы, воспойте, лібдие, пре- 
возносйте во вся вёки. 

Скончав течение и к Тебе прибе- 
гох, Господи, преставленный вопиет 
ныне, прегрешения остави, Христе 
Боже, и не осудй мене, егда хощеши 
судйти всем, верно бо Тебе взывах: вся 
дела Господня, Господа пойте и пре- 
возносйте Его во веки. 

Понёсшаго, Владыко, йго Твое на 
раме своем, и бремя Твое лёгкое, аще 
и не всегда, обаче в мёсте препо- 

дббных Твоих вселй душу его, вос- 
пёвшаго Тебе, Христе Спасе: бтро- 
цы, благословйте, свящённицы, вос¬ 
пойте, людие, превозносйте Его во 
веки. 

Слава: Безначальная Трбице Свя¬ 
тая, Боже Отче и Сыне и Душе Свя¬ 
тый, в лйце святых причтй душу пре- 
ставленнаго раба Твоего и огня вёчна- 
го избави, да Тя хвалит, воспевая во 
веки: бтроцы, благословйте, свящён¬ 
ницы, воспойте, людие, превозносй¬ 
те Его во веки. 

И ныне: Тя, Дево, прорбчестии лй- 
цы прорекбша, прозряще бо Тя про- 
зорлйвыма очйма: ов убо жезл наречё 
Тя, ин же дверь востбчную, ов же гб- 
ру, человёки несекбмую. Мы же ис- 
повёдуем Тя войстинну Богородицу, 
Бога всяческих рбждшую, Егбже мо- 
лй упокбити преставленнаго во вёки 
вся. 

Песнь 9 

Ирмос: Ужасёся о сем Небо, и землй 
удивйшася концы, яко Бог явйся челове¬ 
ком плбтски, и чрево Твое бысть простран¬ 
нейшее Небес. Тем Тя, Богородицу, Ангелов 
и человек чиноначалия величают. 

Иисусе Боже мой, Спасе, Адамле 
Ты взял еси преступление и смерти 
вкусйл есй, да человеки от нея свобо- 
дйши, Милосёрде. Тёмже молим Тя, 
Мйлостиве: преставленнаго покой, 
яко Благ, во дворех святых Твоих, яко 
Един Всеблагйй и Милосёрдый. 

Несть никтоже, Милосёрде, йже 
не согрешй в человёцех, тбкмо Ты 
един, Иисусе Христе, взёмляй грехи 
всего мира. Тёмже, очйстив раба Тво¬ 
его от прегрешёний, вчинй во святых 
Твоих дворех, Ты бо живот еси и по¬ 
кой, и свет, и веселие всех, Тебе 
благоугодйвших. 

Слава: Удивйся все естество чело- 
вёческое, како Безначальнаго Отца 

Сын сый Единородный, плоть от Де¬ 
вы действом Святого Духа приял еси, 
и пострадал еси яко человек, да умёр- 
шия оживйши. Тем и преставленнаго 
ныне от нас, прилежно молим Тя, во 
стране живых, яко Благ, вселй. 

И ныне: Невесту Тя нарицаем, 
Пречйстая, Отца невидимаго, и Ма¬ 
терь Сына, из Тебе Духом Святым 
воплощённаго, и молёбницу Тя о 
усопшем рабе Твоем предлагаем: Тебе 
бо помощницу ймамы, земнйи, и лю- 
бовию поюще Тя величаем. 

Достойно есть яко войстинну бла- 
жйти Тя, Богородицу, Присноблажён- 
ную и Пренепорбчную и Матерь Бога 
нашего. Честнёйшую Херувйм и слав¬ 
нейшую без сравнёния Серафйм, без 
истлёния Бога Слова рождшую, су¬ 
щую Богородицу, Тя величаем. 

Если канон читается в составе панихиды, вме¬ 
сто «Достойно...» повторяется ирмос 9-й песни. 

Заупокойная лития 
для чтения мирянами* 

Трисвятое. Слава, и ныне: Пресвятая 
Троице... Господи, помилуй. (Трижды) 
Слава, и ныне: Отче наш... (стр. 4—5). 

Т]ропари, глас 4-й 

Со духи праведных скончавшихся, 
душу раба Твоего (рабы Твоея), Спа¬ 
се, упокбй, сохраняя іб во блажённей 
жизни, яже у Тебе, Человеколюбие. 

В покбищи Твоем, Господи, идёже 
вси святйи Твои упокоеваются, упо¬ 
кбй и душу раба Твоего (рабы Твоея), 
яко Едйн еси Человеколюбец. 

Слава: Ты еси Бог, сошёдый во 
ад и узы окованных разрешйвый, 
Сам и душу раба Твоего (рабы Твоея) 
упокбй. 

И ныне: Едйна Чистая и Непорбч- 

* Здесь лития является завершением заупо¬ 
койного канона, но ее можно читать отдельно 
и дома, и на кладбище. 

ная Дево, Бога без сёмене рождшая, 
молй спастися души его (ея). 

Господи, помилуй (40 раз). 

Помянй, Господи Боже наш, в ве¬ 
ре и надёжди живота вёчнаго пре- 
ставлыиагося раба Твоего (преставль- 
шуюся рабу Твою) (имя рек), и яко Благ 
и Человеколюбец, отпущаяй грехй и 
потребляяй неправды, ослаби, остави 
и прости вся вбльная его (ея) согре¬ 
шения и невольная, избави его (ю) 
вёчныя муки и огня геёнскаго, и да¬ 
руй ему (ей) причастие и наслаждение 
вечных Твоих благйх, уготованных 
любящим Тя: аще бо и согрешй, но не 
отступй от Тебе, и несумнённо во 
Отца и Сына и Святаго Духа, Бога Тя 
в Троице славимаго, вёрова, и Едйни- 
цу в Троице и Троицу во Едйнстве 
православно даже до последняго сво¬ 
его издыхёния исповёда. Тёмже мй- 
лостив тому (той) буди, и веру, яже в 
Тя, вместо дел вменй, и со святыми 

Твоими, яко Щедр, упокбй; несть бо 
человека, йже поживёт и не согрешйт, 
но Ты Един еси кроме всякаго греха и 
правда Твоя правда во вёки, и Ты еси 
Един Бог мйлости и щедрот, и чело¬ 
веколюбия, и Тебе славу возсылаем, 
Отцу и Сыну и Святому Духу, ныне и 
присно и во веки веков, аминь. 

Или: 

Помянй, Господи Боже наш, в вёре 
и надёжди живота вёчнаго усопшаго 
раба Твоего (усопшую рабу Твою) (имя 
рек), и яко Благ и Человеколюбец, от- 
пущаяй грехй, и потребляяй неправды, 
ослаби, остави, и проста вся вольная 
его (ея) согрешёния и невольная, воз¬ 
ставляя его (ю) во святое Вторбе При- 
шёствие Твоё в причастие вечных Тво¬ 
их благ, ихже ради в Тя Едйнаго вёро- 
ва, Йстиннаго Бога и Человеколюбца; 
яко Ты еси воскресёние и живёт, и по¬ 
кой рабу Твоему (рабе Твоей) (имя 

рек), Христе Боже наш, и Тебе славу 
возсылаем, со Безначальным Твоим 
Отцем, и с Пресвятым Духом, ныне и 
присно и во веки веков, аминь. 

Честнёйшую Херувйм и славней¬ 
шую без сравнения Серафйм, без не¬ 
тления Бога Слбва рбждшую, сущую 
Богородицу, Тя величаем. 

Слава, и ныне: Господи, помилуй. 
(Трижды) 

Господи Иисусе Христе, Сыне Бо¬ 
жий, молитвами Пречистыя Твоея Ма- 
тере, преподобных и богоносных отец 
наших и всех святых помилуй и упо¬ 
кой душу раба Твоего (рабы Твоея) 
(имя рек) в безконечныя веки, яко 
Благ и Человеколюбец, аминь. 

Затем троекратно возглашаем: 

Рабу Божию (рабе Божией) (имя 
рек) усопшему (усопшей) вечная па¬ 
мять. 

И читаем трижды тропарь с покло¬ 
нами: 

Покой, Господи, душу усопшаго 
раба Твоего (усопшия рабы Твоея) 
(имя рек) (поклон), и елико в житии сем 
яко человек согреши, Ты же, яко Че¬ 
ловеколюбец Бог, прости его (ю) и по¬ 
милуй (поклон), вечныя муки избави 
(поклон). Небесному Царствию прича¬ 
стника (причастницу) учини (поклон), 
и душам нашим полезная сотвори (по¬ 
клон). 





КАНОН 

О УСОПШИХ многих 

Молитвами святых отец наших, 
Господи Иисусе Христе Боже наш, 
помилуй нас. Аминь. 

Святый Боже, Святый Крепкий, 
Святый Безсмертный, помилуй нас. 
(Трижды) 

Слава Отцу и Сыну и Святому Духу, 
и ныне и присно и во веки веков. 
Аминь. 

Пресвятая Троице, помйлуй нас; 
Господи, очйсти грехй наша; Влады¬ 
ко, простй беззакония наша; Святый, 
посети и исцелй немощи наша, йме- 
не Твоегб ради. 

Господи, помилуй. (Трижды) Сла¬ 
ва, и ныне*: 

Отче наш, Иже еси на Небесёх, да 
святйтся имя Твоё, да прийдет Цар¬ 
ствие Твоё, да будет воля Твоя, яко на 
небесй и на землй. Хлеб наш насущ¬ 
ный даждь нам днесь; и остави нам 
долги наша, якоже и мы оставляем 
должником нашим; и не введй нас во 
искушёние, но избави нас от лукаваго. 

Господи, помилуй (12 раз). Слава, 
и ныне: 

Приидйте, поклонймся Царёви на¬ 
шему Богу. 

Приидйте, поклонймся и припа¬ 
дём Христу, Царёви нашему Богу. 

Приидйте, поклонймся и припа¬ 
дём Самому Христу, Царёви и Богу 
нашему. 


* Когда написано «Слава:», «И ныне», 
надо читать полностью: «Слава Отцу и Сыну и 
Святому Духу», «И ныне и присно и во веки 
веков. Аминь». 

Псалом 90 

Живый в пбмощи Вышняго, в кро¬ 
ве Бога Небеснаго водворйтся. Речёт 
Господеви: Заступник мой еси и При¬ 
бежище мое, Бог мой, и уповаю на 
Него. Яко Той избавит тя от сети лов¬ 
чи, и от словесё мятежна, плещма 
Свойма осенйт тя, и под крилё Его на- 
дёешися, оружием обыдет тя йстина 
Его. Не убойшися от страха нощнаго, 
от стрелы летящия во дни, от вещи во 
тьме преходящия, от сряща и беса по¬ 
луденнаго. Падёт от страны твоея ты- 
сяща, и тьма* одесную тебё, к тебё же 
не приблйжится, обаче очйма твойма 
смбтриши и воздаяние грёшников 
узриши. Яко Ты, Господи, упование 
мое; Вьішняго положит еси прибёжи- 
ще твое. Не прийдет к тебе зло, и рана 
не приблйжится телесй твоему, яко 
Ангелом Своим заповёсть о тебё, со- 


* Тьма — 10 000; безчисленное множество. 

хранйти тя во всех путёх твоих. На ру¬ 
ках вбзмут тя, да не когда преткнёши о 
камень ногу твою; на аспида и васи- 
лйска наступиши, и поперёши льва и 
змйя. Яко на Мя улова, и избавлю й; 
покрыю й, яко позна ймя Мое. Воззо¬ 
вёт ко Мне, и услышу его, с ним есмь в 
скбрби, изму его и прославлю его, 
долготою дней испблню его и явліб 
ему спасёние Мое. 

Слава, и ныне: Аллилуиа, аллилуиа, 
аллилуиа, слава Тебе, Боже. (Трижды) 
Господи, помилуй. (Трижды) 

Тропарь, глас 8-й 

Глубинбю мудрости человеколібб- 
но вся стрбяй и полёзное всем пода¬ 
вляй, Едйне Содётелю, упокбй, Гос¬ 
поди, души раб Твоих, на Тя бо упова¬ 
ние возложиша, Творца и Зиждителя 
и Бога нашего. 

Слава, и ныне, Богородичен: Тебе и 
стёну, и пристанище ймамы, и молйт- 

венницу благоприятну к Богу, Егбже 
родила еси, Богородице Безневёстная, 
верных спасение. 

Псалом 50 

Помилуй мя, Боже, по велйцей ми¬ 
лости Твоей, и по множеству щедрот 
Твоих очйсти беззаконие мое. Наипа¬ 
че омый мя от беззакония моего, и от 
греха моего очйсти мя. Яко беззаконие 
мое аз знаю, и грех мой предо мною 
есть выну. Тебе Единому согрешйх и 
лукавое пред Тобою сотворйх, яко да 
оправдйшися во словесёх Твоих и по- 
бедйши, внегда судйти Ти. Се бо, в 
беззакониях зачат есмь, и во гресёх 
родй мя мати моя. Се бо, йстину воз- 
любйл еси, безвестная и тайная пре¬ 
мудрости Твоея явил ми еси. Окро- 
пйши мя иссопом, и очйшуся, омы- 
еши мя, и паче снега убелюся. Слуху 
моему даси радость и веселие, возра¬ 
дуются кбсти смирённыя. Отвратй 

лице Твое от грех моих, и вся беззако¬ 
ния моя очйсти. Сердце чйсто созйж- 
ди во мне, Боже, и дух прав обновй во 
утрббе моей. Не отвёржи менё от лица 
Твоегб, и Духа Твоего Святаго не оты- 
мй от менё. Воздаждь ми радость спа¬ 
сения Твоегб и Духом Владычним 
утвердй мя. Научу беззакбнныя путём 
Твоим, и нечестйвии к Тебе обратятся. 
Избави мя от кровёй, Боже, Боже спа¬ 
сения моего, возрадуется язык мой 
правде Твоей. Господи, устнё мои 
отвёрзеши, и уста моя возвестят хвалу 
Твою. Яко аще бы восхотёл есй жёрт- 
вы, дал бых убо, всесожжёния не бла- 
говолйши. Жертва Богу дух сокрушён, 
сердце сокрушённо и смирённо Бог не 
уничижит. Ублажй, Господи, благово- 
лёнием Твоим Сиона, и да созйждутся 
стёны Иерусалймския. Тогда благово- 
лйши жертву правды, возношёние и 
всесожегаемая, тогда возложат на ал¬ 
тарь Твой тельцы. 

Канон, глас 1-й 
Песнь 1 

Ирмос: Твоя победйтельная деснйца бо- 
голёпно в крепости просл&вися: та бо, Без- 
смёртне, яко всемогущая противныя сотрё, 
израильтяном путь глубины новосодёлав- 
шая. 

Припев: Дивен Бог во святых Свойх, Бог 
Израилев. 

Врата смерти и верей, Твоею смёр- 
тию сокрушйл есй, Безсмёртне, врата 
отвёрзи, Владыко, паче умй безсмёр- 
тия успшим, молитвами страстотёр- 
пец Твойх. 

Припев: Упокой, Господи, души усопших 
раб Твоих. 

Да Божёственнаго живота сподб- 
бимся, сошёл есй к смёрти, тоя же 
испровёрг сокровища, нас оттуду из- 
влёкл есй; ныне же, Жизнодавче, 
преставленныя упокой. 

Слава: Ты мое тлённое же и мёрт- 

венное восприйм, в нетлёние облёкл 
есй, и к безконёчному житию и бла- 
жённому вознёсл есй, идёже яко 
щедр, йхже приял есй, упокой. 

И ныне: Рбждшую еже от Бога 
Божие Слбво, вернии воспойм: Та 
бо Всечистая путь жйзни умёршим 
бысть, кЗже яко Богоприёмницу и Бо¬ 
городицу прославим. 

Песнь 3 

Ирмос: Едйне вёдый человёческаго су¬ 
ществѣ нёмощь, и мйлостивно в не вооб- 
ражся, препояши мя с высоты сйлою, еже 
вопйти Тебё святьій: одушевлённый храме 
неизречённыя славы Твоея, Человеколіббче. 

Яко Едйн Благ сый, яко Едйн Мно¬ 
гомилостив, яже благочёстно к Тебё 
отшёдшия, в Небесных селёниих упо¬ 
кой, идёже неизречённая радость и 
наслаждёние, и идёже собор мучени¬ 
ческий весел йтся. 

Ты Едйн явйлся есй на землй, Спа¬ 
се мой, безгрёшен, Иже грехй мира 

взёмляй яко Милосерд; от мира сегб 
преставлынихся верою, души упокбй 
во дворех святых Твойх, в сладости 
райстей, Человеколюбие. 

Слава: Смерти державу низложь, 
живот некончаемый всем верным ис- 
точйл есй, Владыко; в том убо учинй 
благочёстно отшедшия, презирая без¬ 
мерная прегрешения, и прощая грехй 
их, Человеколюбие. 

И ныне: Без Семене зачйт Чистая 
Слово присносущное, плотски к нам 
пришедшее, и смерти крепость ра- 
зорйвшее, и мертвым воскресение и 
жйзнь вечную Свойм милосердием 
дарующее. 


Седален, глас 6-й 

Войстинну суета всяческая, житие 
же сень и соние, йбо всуе мятётся всяк 
земнородный, йкоже речё Писание; 
егда мир приобрящем, тогда во гроб 
вселймся, идёже вкупе царие и нй- 

щии. Темже, Христе Боже, преставль- 
шияся упокой, яко Человеколюбец. 

Слава, и ныне, Богородичен: 

Всесвятая Богорбдице, во время 
живота моего не остави мене, челове¬ 
ческому предстательству не ввёри мя, 
но Сама заступй и помйлуй мя. 

Песнь 4 

Ирмос: Гбру тя благодатию Божиею при- 
осенённую, прозорлгівыма Аввакум усмот- 
рйв очйма, из тебе изыти Израилеву провоз- 
глашаше Святбму, во спасение наше и 
обновлёние. 

Умертвйв ад непобедймою Твоею 
силою, вменён был есй в мёртвых, 
Едйн сый свободъ, Христё, души сво- 
бодй благочестивых, и ёже в нем осуж- 
дёния, святых мученик мольбами. 

Иже всех сый яко Владыка, про- 
тиводостойную иже от Адама, Твоегб 
заколёния, избаву дал есй и цёну; 
тёмже молимся Твоим щедротам, пре- 

ставльшияся упокой, согрешений по¬ 
дай оставление. 

Слава: Приял есй, Спасе мой, еже 
во гробе положение; и яже во гробёх 
жйти осуждённыя мертвецы, яко Бог, 
воскресил еси. Ныне же жйзни при- 
сносущныя сподоби преставленныя, 
яко Едйн Человеколюбец. 

И ныне: Спасёся род человёческий 
Рождеством Твойм: Ты бо родила есй 
нам Ипостасный Живот, смёрти по- 
треблёние и к жйзни содёловающий 
восхбд, Богородйтельнице Пренепо- 
рочная Владычице. 

Песнь 5 

Ирмос: Просветйвый сиянием пришествия 
Твоего, Христё, и осветйвый Крестом Твойм 
мира концы, сердца просвета светом Твоего 
богоразумия, православно поющих Тя. 

Исцеляяй от ада смёртнаго, смерть 
прият, и смёрти жало притупйл есй; 
но Сам упокбй, ихже приял есй, Жиз- 
нодавче, мученик мольбами. 

Умерщвления и тления человеки 
свободйвый, души верно преставлен- 
ных учинй во дворех святых Твойх, от- 
нюдуже отбежё вейка скорбь, и весе¬ 
лие водворяется. 

Слава: Рай убо с Тобою повешен¬ 
ному яко, отвёрзл есй, ныне приимй 
души, Владыко, к Тебе вёрою пре- 
ставлыпияся, подай им в Церкви пёр- 
венец водворйтися. 

И ныне: Избавляющи на Тя надеж¬ 
ды державу имущих, к пристанищу Бо¬ 
жественныя воли тихо настави, Матер¬ 
ним Твоим дерзновением к Сыну Твое¬ 
му, Благословенная Всенепорочная. 

Песнь 6 

Ирмос: Обьіде нас последняя бездна, 
несть избавляяй, вменйхомся яко овцы за- 
колёния, спаси лібди Твоя, Боже наш: Ты бо 
Крепость немощствующих и Исправление. 

Яко Милосерд, преставленным да¬ 
руй прегрешёний прощёние, и вёчное 

наслаждёние подай, идёже сияет 
лица Твоего свётлость, и озаряет стра- 
стотёрпцы Твоя. 

Иже кровию, от ребр Твоих истёк¬ 
шею, мир искупйл есй, вёрою усбп- 
шия убо, Христё, избави честными 
Страстьмй Твойми, Ты бо цёну за всех 
Себё дал есй. 

Иже создавый мя рукама пречис¬ 
ты ма пёрвее и дух даровавый, и к зем- 
лй низпадша зле, паки обновйвый 
краснёйше, ныне души преставль- 
шихся Сам упокой. 

Слава: Чертогу Твоему светоносно¬ 
му, Господи, вселйти сподбби, яже в 
вёре к Тебё усопшия, тех презирая 
прегрешёния, яко Благ и Милосерд и 
Многомилостив. 

И ныне: Поём Тя, Благословённая 
Чистая, Еяже ради нам возсия, сущим 
во тьме и сёни смёртней, правды не- 
заходймое Солнце, Ты бо нашего спа- 
сёния Ходатаица была есй. 

Кондак, глас 8-й 

Со святыми упокбй, Христе, души 
раб Твоих, идёже несть болезнь, ни 
ѵі печаль, ни воздыхание, но жизнь без¬ 
конечная. 

Икос 

Сам Един еси Безсмёртный, сотво- 
рйвый и создавый человека, земнйи 
убо от земли создахомся и в землю ту- 
южде пбйдем, якоже повелёл еси, Со¬ 
здавый мя и рекйй ми: яко земля еси и 
в зёмлю отыдеши, аможе вси человёцы 
пбйдем, надгробное рыдание творяще 
песнь: аллилуиа, аллилуиа, аллилуиа. 

Песнь 7 

Ирмос: Тебе умную, Богородице, пещь 
разсмотряем, вёрнии: якоже бо бтроки спа¬ 
се три Превозносимый, мир обнови, во 
чрёве Твоём всецёл, хвальный отцёв Бог, 
и препрославлен. 

Сиянии пречистыя славы Твоея 
озарйтися, Христё, подавай, от бури 
мирскйя к Тебё отшёдшим, и тех спо- 

дбби с мученики взывати Тебё: хвалй- 
мый отце в Боже, благословен есй. 

Нов Адам войстинну быв, Адамов 
Содётелю, Иже клятву бо Адамову един 
потребил есй. Тёмже мблимся Тебё: 
преставленныя упокой в сладости рай- 
стей, Христё, яко Едйн Милосерд. 

Слава: Иже нашу естёственную нё- 
мощь едйн свёдый яко Бог, Благ же и 
Милостив, вся, йхже преставил есй, 
идёже свет незаходймый присещает 
лица Твоегб учинй, Христё, хвалймый 
отцёв Боже и препрославлен. 

И ныне: Закбна сени, и дрёвняя 
гадания Твойм преидоша рождествбм 
Богомати, Ты бо нам Божёственныя 
благодати свёт возсияла есй; ймже 
дрёвних избавихомся долгбв, Чистая, 
воспевающе Бога препрославленнаго. 

Песнь 8 

Ирмос: В пещй отроцы Израилевы, яко- 
же в горнйле добрбтою благочестия Чистбе 

злата блещахуся, глаголюще: благословйте, 
вся дела Господня, Господа, пбйте и превоз- 
носйте во вся веки. 

Предстоятели, Спасе, десныя, ве¬ 
рою оправдав молитвами страстотер¬ 
пец, яже преставил есй верныя пока¬ 
жи, поющия: благословйте, вся дела 
Господня, Господа, пойте и превозно- 
сйте Его во вся веки. 

Скверну всю Твоих рабов усопших, 
Твоего человеколюбия росою отмыв, 
Тя пёсньми воспевати сподоби: благо¬ 
словйте, вся дела Господня, Господа, 
пойте и превозносйте Его во вся веки. 

Слава: Иже смерти и живота имё- 
яй всякую власть, яже вёрою усопшия 
Твоегб сияния улучйти благоволй, 
взывающия: благословйте, вся дела 
Господня, Господа, пойте и превозно¬ 
сйте Его во вёки. 

И ныне: Спасения Ходатаица нам 
была есй, Всенепорочная, и в непре- 
ходймыя вёки пребывания же и свёт- 

л ости; Тебе, Дево Чистая, прйсно вся 
дел& благословйм и превозносим во 
вся веки. 

Песнь 9 

Ирмос: Образ чистаго Рождества Твоего 
огнепалймая купинй показй неопальная; и 
ныне на нас напастей свирепеющую угасйти 
мблимся пещь, да Тя, Богородице, непре¬ 
станно величаем. 

Пощадй яко Бог Человеколюбйв и 
Милостив Твоё создание и упокой в се- 
лёниих святых Твойх, идёже мученицы 
вси веселятся, вёрою преставленныя 
от врёменных, Многомйлостиве. 

Имёяй милостей бёздну, препо¬ 
беждающую раббв Твойх прегрешё- 
ния, ихже избра, упокбй в нёдрех 
Авраамлих, Человеколюбие, и с Ла¬ 
зарем во свет Твой вселй. 

Слава: Избавитель и Спас быв ро¬ 
ду человёческому, распятия ради, яже 
от нас преставил есй, яко Благодетель, 
наслаждёния Божёственнаго сподбби, 

и живота нетленнаго, и веселия и све¬ 
тлости. 

И ныне: О яже паче ума чудес Тво- 
йх! Ты бо, Дево, Едина всем, йже под 
сблнцем, подала есй разумёти новей¬ 
шее чудо, Пречистая, Твоегб Рожде¬ 
ства недоумённаго; тёмже Тя вси ве¬ 
личаем. 

Достойно есть яко войстинну бла- 
жйти Тя, Богородицу, Приснобла- 
жённую и Пренепорбчную и Матерь 
Бога нашего. Честнёйшую Херувйм и 
славнейшую без сравнёния Серафйм, 
без истлёния Ббга Слова рбждшую, 
сущую Богородицу, Тя величием. 

Заупокойная лития 
для чтения мирянами* 

Трисвятое. Слава, и ныне: Пресвятая 
Троице... Господи, помилуй. (Трижды) 
Слава, и ныне: Отче наш... (стр. 4—5). 

* Здесь лития является завершением заупо¬ 
койного канона, но ее можно читать отдельно 
и дома, и на кладбище. 

Тропари, глас 4-й 

Со духи праведных скончавшихся 
души раб Твоих, Спасе, упокой, сохра¬ 
няя их во блаженней жизни, яже у 
Тебе, Человеколюбие. 

В покоищи Твоем, Господи, идеже 
вси святйи Твои упокоеваются, упо¬ 
кой души раб Твоих, яко Едйн еси Че¬ 
ловеколюбец. 

Слава: Ты еси Бог, сошёдый во ад и 
узы окованных разрешйвый, Сам и 
души раб Твоих упокой. 

И ныне: Едйна Чистая и Непороч¬ 
ная Дево, Бога без Семене рбждшая, 
молй спастися душам их. 

Господи, помилуй (40 раз). 

Помянй, Господи Боже наш, в ве¬ 
ре и надёжди живота вёчнаго усоп- 
шия рабы Твоя (имена), и яко Благ и 
Человеколюбец, отпущаяй грехй, и 
потребляяй неправды, ослаби, оста- 
ви, и проста вся вбльная их согрешё- 
ния и невольная, возставляя я во свя- 

тбе Вторбе Пришествие Твоё в прича¬ 
стие вечных Твоих благ, ихже ради в 
Тя Едйнаго вёроваша, Йстиннаго Бо¬ 
га и Человеколюбца; яко Ты еси вос- 
кресёние и живот, и покбй рабом Тво¬ 
им (имена), Христе Боже наш, и Те¬ 
бе славу возсылаем, со Безначальным 
Твоим Отцем, и с Пресвятым Духом, 
ныне и присно и во веки веков, аминь. 

Честнёйшую Херувйм и славней¬ 
шую без сравнёния Серафйм, без ис- 
тлёния Бога Слбва рбждшую, сущую 
Богородицу, Тя величаем. 

Слава, и ныне: Господи, помилуй. 
(Трижды) 

Господи Иисусе Христе, Сыне Бо¬ 
жий, молитвами Пречистыя Твоея Ма- 
тере, преподобных и богоносных отец 
наших и всех святых помилуй и упокой 
души раб Твоих (имена) и всех право¬ 
славных христиан в безконечныя веки, 
яко Благ и Человеколюбец, аминь. 

Затем троекратно возглашаем: 

Рабом Божиим преставлыиимся, 
отцем и братиям нашим, и всем пра¬ 
вославным христианом, о нйхже и по¬ 
минание творим, вечная память. 

Читаем трижды тропарь с покло¬ 
нами: 

Покой, Господи, души усопших 
раб Твоих (поклон), и елико в житии 
сем яко человёцы согрешйша, Ты же, 
яко Человеколюбец Бог, прости их и 
помилуй (поклон), вечныя муки изба- 
ви (поклон), Небесному Царствию при¬ 
частники учини (поклон), и душам на¬ 
шим полезная сотвори (поклон). 




КАНОН 

ПРЕПОДОБНОМУ ПАИСИЮ 
ВЕЛИКОМУ 


Великий египетский подвижник V в. жил в пеще¬ 
ре в Нитрийской пустыне. Со временем там об¬ 
разовался монастырь. Святой отличался великим 
смирением. Молитва преподобного была сильна: 
он умолил Бога о прощении двух иноков, отверг- 
шихся Христа. Есть обычай молиться прп. Паи- 
сию о прощении грехов умерших и избавлении 
их от вечной муки. Память прп. Паисия - 19 июня 
(2 июля по н. ст.). 

Краегранёсие* без Богородичных: 

Пою подвиги Паисия Великаго. 

Глас 4-й 
Песнь 1 

Ирмос: Отверзу уста моя, и напблнятся 
Духа, и слбво отрыгну Царйце Мбтери и яв- 

* Краегранёсие — акростих, составленный 
из начальных букв тропарей канона. 

лккя свётло торжествуя, и воспоіб, радуяся, 
Тоя чудеса. 

Припев: Преподобие отче Пайсие, моли 
Бога о нас. 

Приидйте, воспойм вси богомуд¬ 
раго Пайсия, отцёв верхбвника, пре¬ 
подобных красоту, постников осно¬ 
вание, покаяния проповедника и ду¬ 
шам нашим заступника и хранйтеля 
необорйма, и всех верных утверж¬ 
дение. 

От благаго кбрене добр плод по- 
знался есй, блажённе, от христолюбй- 
вых родителей прозябл есй Божёст- 
венная ветвь, носящая красныя плоды 
добродётелей, ймиже вёрных сердца 
благоухал есй и пёти научил есй Б6- 
жия чудеса. 

Слава: Юну ти сущу бтроку и оси- 
ротёвшу от отца, мати твоя, блажён¬ 
не, оружием печйли прободашеся; 
абие же Ангел Госпбдень во сне пред- 

ста ей и сетование разрешй, и тебё, 
яко священное приношение, дата Бо¬ 
гу благовеста, купно же и научй пёти 
Божия чудеса. 

И ныне: Юно Отроча раждается 
нам из Девы Матере, Адама древней¬ 
шее, Бог сый превёчный и Содётель 
всяческих. Восхотёв вообразйтися в 
чуждёе, мир от тли избави, и соббр 
пбстников совокупй Небёсным Сй- 
лам, и пёти научй всех Божёственная 
Его чудеса. 

Песнь 3 

Ирмос: Твоя песнословцы, Богорбди- 
це, живьій и независтный истбчниче, лик 
себё совокупльшия, духбвно утвердй, в Бо¬ 
жественней Твоей слйве венцёв славы спо- 
доби. 

Познан был есй от пелён, освящён 
Богу, Пайсие преподббне, и, взем твой 
крест, к Нему потёкл есй тёпле жй- 
тельством непорбчным и воздержани- 

ем, и жития свётлостию. Сегб ради 
вселился есй во обйтели Небёсныя, 
помянй убо и нас, тя поминающих и 
поющих: венцев славы сподбби. 

Отёчество твоё, сл&вне, Егйпет 
просветйся честным рождеством тво- 
йм, Нитрййская гора освятйся слав¬ 
ным житиём твойм, вся же вселённая, 
чудящися, хвалит пачеестёственныя 
пбдвиги твоя, вси же тя купно молйт- 
венника ко Христу предлагаем, бла- 
жённе Пайсие. 

Слава: Дйвно показал есй твоё по- 
щёние, Пайсие, едйнощи в седмйце 
ядый, сим тёло твоё смиряя и помыс¬ 
лы душй укрощая; к сему же и нище¬ 
ту самовольную Христа ради стяжав, 
от всех житёйских своббден пребыл 
есй, добродётельми же обогатился 
есй. Тёмже и нас, обнищавших доб¬ 
рыми дёлы, молйтвами твойми обога- 
тй и венцёв славы сподбби. 

И ныне: Дйвная велйчия на Тебе 
Господь сотворй, Дёво Чйстая. Сего 
ради поём Твоё Рождествб и славим 
из Тебё Рождённаго яко Ббга же и че- 
ловёка, Егбже молй прилёжно с пре- 
подббными отцы и со всёми святыми 
помйловати души наша. 

Моли Бога о усопшем (имя рек), 
преподобие отче Паисие, да избавит 
его муки вечныя и грехов оставление 
дарует. 

Седален, глас 8-й 

Красоты мирскйя измлада, препо¬ 
добие, возненавйдев, Едйнаго Христа 
от сёрдца возлюбил есй и, Тому всёю 
душёю прилепйвся, яко безплбтен на 
землй пожйл есй с плбтию, славу же 
мимотекушую и богатство ни во чтбже 
вменйв, Небёсное богатство восприял 
есй и славу вёчную. Тёмже и ублажаем 
святое твоё успёние и, сиё торжеству- 



КАНОН ПРП. ПАИСИЮ ВЕЛИКОМУ 


53 


юще, вопием ти: богоблажённе отче 
наш Пайсие, молй Христа Бога согре- 
шёний оставлёние даровати чтящим 
люббвию святую память твою. 

Слава, и ныне, Богородичен : 

Яко Дёву и Едйну в женах, Тя, без 
сё мене рождшую Бога плотию, вси 
ублажаем, роди человёчестии: огнь бо 
вселйся в Тя Божества и яко младён- 
ца дойши Зиждйтеля и Господа. Тём- 
же, ангельский и человёческий род, 
достойно славим пресвятое Рождест¬ 
во Твоё и согласно вопиём Ти: молй 
Христа Бога согрешёний оставлёние 
даров&ти покланяющимся вёрою пре¬ 
святому Рождеству Твоему. 

Песнь 4 

Ирмос: Седяй в славе на Престоле Боже¬ 
ства во бблаце лёгце, прийде Иисус Пребо- 
жёственный нетлённою дланию и спасё зо- 
вущия: слава, Христё, сйле Твоёй. 

В крепости своей враг превётхий, 
твоея душй не могйй крепости поко¬ 
лебли, ухищряет любоимёнием тебё 
уловйти: абие является христолюбй- 
вому князю во образе ангела прелука¬ 
вый, множество злата и сребра тебё 
дата повелеваяй. Ты же, сиё отрйнув, 
врага посрамйл есй, прйсно поя: сла¬ 
ва, Христё, силе Твоёй. 

И яко побеждён бысть враг и кто- 
му ужё не могйй приблйжитися к 
тебё, обаче, яко лев сый, рыкаяй и 
искйй кого поглотйти, похйти два 
твоя ученика во иудёйское нечёстие: 
бваго убо, яко проста, словом уловй: 
ещё не принта Мессйи Христу; бваго 
же, увы, и обрёзатися, и единомудрст- 
вовати со иудёи сотворй сквернавыя 
ради жены, невёдущия пёти: слёва, 
Христё, силе Твоёй. 

Слава: Господа Бога милосёрдию 
подражая, преподббне, пришёдшаго 

в мир грешный спастй, прилежно 
взыскавый агнцы твоя и обретьій, 
абие исхйтйл есй я от пагубнаго волка 
и Христову стаду сочетал есй, всем 
подая образ покаяния и всем повеле¬ 
вая прйсно пёти: слава, Христё, сйле 
Твоей. 

И ныне: Господородйтельнице, Гос¬ 
поже Царйце, Благаго Бога рождши и 
Сама Благая сущи, Ты мне предстани 
в час смертный и избави мя от руки бе- 
сбвския и от горьких мытарств, и вся¬ 
каго инаго мучения и сподоби мя 
одесную стати Сына Твоего, со всеми 
избранными Его, в день Судный, мо¬ 
литвами Твойми, Чйстая. 

Песнь 5 

Ирмос: Ужасошася всяческая о Божест¬ 
венней славе Твоей: Ты бо, Неискусобрач¬ 
ная Дёво, имела есй во утробе над всеми 
Бога и родила есй безлётнаго Сына, всем 
воспевающим Тя мир подаваюшая. 

Имея наставляющую тя Божия Ду¬ 
ха сйлу, в непроходймой пустыни жи- 
вьій, скачй, якоже елёнь, по горам, 
желал есй, отче, райския доброты. 
Сего ради не дал есй сна твойма очй- 
ма, блажённе Пайсие, ни вёждома 
дремания, дондеже сподобился есй 
праведных селёния, ёже уготбва Бог 
любящим Его. 

Постом предочйстився и ума чис- 
тотбю просветйвся, восхищён был 
есй в рай, узрёл есй селёния правед¬ 
ных и обйтели святых и пйщи Небёс- 
ныя вкусйл есй. Тёмже и нам, славя¬ 
щим память твою, причастником бы- 
ти оныя молйся. 

Слава: Ангелов мнбжество вйдено 
бысть, сохраняющих ученикй твоя, 
йже, тоббю наставляеми, ангельское 
на землй подражаху житиё и попира- 
ху сйлу вражию, с нймиже ныне по¬ 
чивая во Царствии Небёснем, бла- 

жённе Пайсие, молйся Христѣ спас- 
тйся душам нашим. 

И ныне: Ангелов святёйшая войс- 
тинну явйлася есй, Владычице, яко 
на Негбже онй зрёти не мбгут, Ты 
Сегб родила есй и яко младенца на 
руку Твоею носйла есй. Тёмже молй 
Его, яко Сына Твоегб и Бога нашего, 
о чтущих Тя прйсно, с Пайсием бла- 
жённым. 

Песнь 6 

Ирмос: Божественное сие и всечестнбе 
совершающе празднество, богомудрии, Бо¬ 
гоматере, приидйте, руками восплёщим, от 
Нея рождшагося Ббга славим. 

Иже во отцёх велйкий Ефрём, 
слышав Божёственный свыше глас, 
повёдающ преславная о тебё, блажён- 
не, абие вожделё вйдети тя. Скоро 
убо потечё ко Егйпту и, яко прийде и 
обрёте тя, вельмй удивйся Божёствен- 
ней твоёй свётлости и Духа благо- 

дати, тёмже благодарите и славите 
Бога, купно же и молишеси с тоббю 
о душах наших. 

Смирён, незлобив, прост, кроток и 
молчалйв был есй, бтче, паче человё- 
ка вогістинну. Сегб ради кроткому 
Шстырю, Христу, йко овча незлоби¬ 
во, усёрдно послёдовал есй и, йко 
Ангел, Тому послужйв, ныне со Ан¬ 
гелы веселйшиси на землй кротких. 
Поминай нас, чту тих ти, Пайсие 
блажённе. 

Слава: Иисуса сладкаго желай прй- 
сно насыщатиси красный доброты, в 
горах и в пещёрах заключйлси есй, во 
многих пбдвизех и нищетё живьій. 
Прийде же йве к тебё Господь и умале¬ 
на ти зелб возвелйчи, и, обнишавша 
вбльне Его ради, вельмй ти обогатй 
Небёсным Царством, идёже ныне с 
Ним царствуеши. Молйси прилёжно и 
нам в Царствие Небёсное внйти. 

И ныне: Иисуса сладкаго рбжд- 
шая, Отроковйце Богородйтельнице, 
Иисуса Всещёдраго и Человеколюбй- 
ваго, Иисуса Едйнаго благоутрббна- 
го, Того молй, Владычице мйра, с по¬ 
стники и преподобными, помйловати 
души наша. 

Моли Бога о усопшем (имя рек), 
преподобие отче Паисие, да избавит 
его муки вечныя и грехов оставление 
дарует. 

Кондак, глас 8-й 

От млада званию Господа твоего 
последовал есй усердно, блажённе, 
вся, яже в мйре крйсная, Его ради 
оставив. Крест твой на рамена взем, 
вселйлся есй в пустыню и, тамо 
ангельски пожйв, тело твоё постом и 
молйтвами изнурйл есй, и многим 
путь был есй ко спасёнию, вся возво- 
-дя к Божёственней высотё, Пайсие 

преподобие, отцёв и постников твёр¬ 
дое основание. 

Икос 

Приидйте, богоизбраннии мона¬ 
шествующих собори, похвалим ныне 
и пёсньми почтам свящённую память 
пречуднаго отца, блажённаго Пай- 
сия, взывающе ему таковая: радуйся, 
боголюбйвых родйтелей рождёние; 
радуйся, от самых пелён свящённое 
Богу приношёние. Радуйся, яко мйра 
сего вся красная оставил есй; радуй¬ 
ся, яко к жестбкому житиіб себё на¬ 
правил есй. Радуйся, яко вся умёты 
быта вменил есй; радуйся, яко Едйна- 
го токмо Христа возлюбил есй. Радуй¬ 
ся, вся сёти вражия до конца разру- 
шйвый; радуйся, терпёнием пбдвигов 
твойх Ангелы удивйвый. Радуйся, яко 
тёло твоё постом и бдёнием удручйл 
есй; рёдуйся, яко душу твоіб молйт- 

вою и ума чистотою просветйл есй. 
Радуйся, безмблвия и пустыни любй- 
телю; радуйся, постников и монахов 
богомудрый учйтелю. Радуйся, Пай- 
сие преподббне, отце в и постников 
твёрдое основание. 

Песнь 7 

Ирмос: Не послужйша твари богомудрии 
паче Создавшаго, но, огненное прещёние 
мужески поправше, радовахуся, поюще: пре- 
пётый отцёв Госпбдь и Бог, благословён есй. 

Язык человёчь не может изрещй 
подвиги твоя, блажённе, паче бо есте¬ 
ства подвизался есй, мнбгажды и на- 
дблзе без пйщи пребывая. Сего ради, 
яко велйкое солнце, просиял есй во 
вся мйра концы и ныне, со Ангелы 
ликуя на Небесёх, поминай нас, чту¬ 
щих пречестную память твою. 

Велйк постник войстинну пока¬ 
зался есй, преподббне: алчбою бо и 
жаждою томйл есй плоть твою, желая 

насладйтися Небеснаго Хлёба, Хри¬ 
стѣ, егбже ныне, бтче Пайсие, насы¬ 
щался, и нам причастником бьіти 
онаго молйся. 

Слава: Едйницу Трисвятую пес- 
нослбвил есй, Отца и Сына и Духа 
Всесвятаго, Троицу Нераздельную, от 
Неяже действо чудес приял есй, еже 
исцеляти недуги разлйчныя и прого- 
няти духи лукавыя, тёмже память 
твою почитаем, досточудне. 

И ныне: Едйнаго от Трбицы Христа 
родила есй нам, Всесвятая Дёво Бого- 
родйтельнице, и Того млеком питала 
есй, всем пйщу дающаго, и на руку 
Твоёю носила есй вся носящаго и на 
святых и преподобных почивающаго, 
и вся Тебё ради, Чйстая, освящающаго. 

Песнь 8 

Ирмос: Отроки благочестйвыя в пещй 
Рождество Богорбдичо спасло есть; тогда 
убо образуемое, ныне же дёйствуемое, все- 

лённую всю воздвизает пёти Тебё: Госпо¬ 
да пойте, дела, й превозносите Его во вся 
вёки. 

Люди, невёдущия Святыя Трбицы, 
научаемы же от некоего старца почи- 
тбти двоицу, ты, блажённе, воображё- 
нием кошниц с тремя ушесьі научйл 
есй таинству Святыя Трбицы, сказуя 
и ясно проповёдуя всем, яко Едйн Бог 
в Триёх Лйцах нераздёльно славится 
во вёки. 

Иже монахом был есй наставник и 
пастырь овцам на пажити Божия сло¬ 
ва, сугубу благодать от Господа приял 
есй, Пайсие, и венцы нетлённы и вёч- 
ную радость; и ныне, ликуя, в весёлии 
поёши Гбспода во вся вёки. 

Слава: Кто изречёт подвиги твоя, о 
всеблажённе Пайсие! Ты бо, якоже 
безшютен, пожйл есй на землй и ныне 
прешёл есй к Небёсным во гласе радо- 
вания, к Трисблнечному Свёту, идёже 

во Отце зрйши Сына и Духа Всесвята¬ 
го, Троицу во Единице, Ейже, покла- 
няющеся, вси поем во вся веки. 

И ныне: Кто изречёт на Тебе быв¬ 
шее страшное таинство, о Богородй- 
тельнице! Ты бо Едйна явйлася есй во 
всех родех Дева и Мати, Ббга Слова 
рбждши, дёвствуеши паки. Тёмже вси 
преподббнии к Тебё прибегают и, дёв- 
ство держаще, от Тебё, Владычице, 
усыновлёния чают. 

Песнь 9 

Ирмос: Всяк земнородный да взыграется, 
Духом просвещаем, да торжествует же без- 
плбтных умов естество, почитающее свя¬ 
щенное торжествб Богоматере, и да вопиет: 
радуйся, всеблажённая Богорбдице, Чйстая 
Приснодёво. 

Ангельскому житию поревновал 
есй, всеблажённе: равнойнгельно в 
Нитрййстей горё пожйл есй и Святёй 
Троице в конёц угодйл есй. Тем и 

равноангельну почесть от Бога сподо¬ 
бился есй прийти: ныне со апостолы, 
мученики, преподббными и со всеми 
праведными ликуя, поминай нас, чту¬ 
щих пречестную память твою. 

Горы и хблми да взыграют, и все 
множество монашествующих да вос¬ 
плещет днесь, яко наста нам свето¬ 
носный твой прйздник, всеблажённе 
Пайсие, исполнь радости и веселия 
духовнаго, исполнь благоухания и 
просвещёния. И ныне, имуще тя по- 
щёния правило и законоположника, 
радуемся. 

Слава: От раб недостойных при- 
имй хвалу, преподобие Пайсие, и жи¬ 
тия сего непостоянную пучйну даруй 
нам немятёжно прейтй, и молйтву о 
нас к Богу сотворй, чёстно почита¬ 
ющих твой) память, и одержащих и 
ждущих нас зол избави, да во вёки 
тебё величаем. 

И ныне: Окрест Тебе предстоят 
преподобных лйки, Пресвятая Бого¬ 
родице, яко сьінове дне, от Тебе, ис¬ 
тинныя Матере Света, усыновлёни и, 
Твоею славою красящеся, хвалят Тя 
немолчными гласы. Ихже молитвами 
и угодника Твоего Пайсия, помйлуй 
нас, недостойных раб Твоих, и от всех 
злых свободй, и Царствия Небеснаго 
сподоби, да во веки Тебе величаем, 
Чйстая. 

Моли Бога о усопшем (имя рек), 
преподобие отче Паисие, да избавит 
его муки вечныя и грехов оставление 
дарует. 






КАНОН 

СВЯТОМУ МУЧЕНИКУ УАРУ 
(творение Иосифово) 

Воин Уар посещал заключенных в темницу за веру 
христиан, перевязывал их раны, а затем и сам 
принял мученическую смерть (307 г.). Вдове-хри- 
стианке Клеопатре, почтившей мощи святого и по¬ 
строившей храм, было открыто, что внезапно умер¬ 
ший сын ее, о котором она очень скорбела, с мч. 
Уаром предстоит Престолу Небесного Царя. Св. 
также умолил Бога о прощении грехов ее усопших 
сродников, поэтому к его предстательству прибе¬ 
гают при совершении заупокойных молитв. Су¬ 
ществует обычай молиться мч. Уару о некрещеных 
и неправославных усопших. Но в житии не сказа¬ 
но, что родственники св. Клеопатры были некре¬ 
щеными. Память - 19 октября (1 ноября по н. ст.). 

Глас 6-й 

Песнь 1 

Ирмос: Яко по суху пешешествовав Из¬ 
раиль по бездне стопами, гонителя фараона 
видя потопляема, Богу победную песнь 
поим, вопияше. 

Припев: Святый мучениче Уаре, молй Бо¬ 
га о нас. 

Явился есй на высоте Христовы 
Цёркве, Уаре, якоже сблнце светлое, 
блистаньми просвещая твойх боре¬ 
ний, блажённе, земная исполнения. 

Божёственныя любвё, всеблажён- 
не, объят сладким рачением, отвергл- 
ся есй себе и ко всякой муце плбтстей 
устремился есй, крёпко подвизався. 

Слава: Смысленно Божёственных 
подвижник узами связав себе, страс- 
тотерпче, и лестныя разорил есй узы 
крёпким терпёнием многих мук. 

И ныне: Пресущественное Слово 
во Твоём чрёве паче слова вселися и, 
родився боголепно, мученическия 
лики, Чистая, приведё, с нймиже пес- 
нословим Тя. 

Песнь 3 

Ирмос: Несть свят, якоже Ты, Господи 
Ббже мой, вознесьій рог верных Твойх, Бла- 

же, и утвердйвый нас на камени исповеда¬ 
ния Твоего. 

Вшел есй разумом крёпким в му¬ 
жественныя подвиги, утвердйвся на'- 
дёждами будущих благих и мучени¬ 
ков Христовых всемудрыми, блажён- 
не, поучёнии. 

Воинство святых страстотерпец, 
страждущих законне зря, онех пока¬ 
зал есй мужескую крепость, приме¬ 
шался многообразным, Уаре, мукам. 

Слава: В полцё священнем, Уаре, 
яко дбблий воин, обрелся есй и ссек 
множество мужества мечем, мудре, 
ратным, побёдами славим. 

И ныне: Дёво Мати Божия, моего 
уныния глубочайшую тьму и облаки 
страстёй просвещением, еже в Тебё, 
молю Тя, благодати, отженй. 

Моли Бога о усопшем (имя рек), 
святый мученик Уаре, яко мы усердно 
к тебе прибегаем, скорому помощни¬ 
ку и молитвеннику о душах наших. 

Седален, глас 1-й 

Страсти честных видев мучеников 
и тех лобзав узы люббвию, на высоту 
востёкл есй свидетельства, всечудне: 
на древе бо повешен, раны претерпел 
есй, дбндеже в руки Госпбдни дух 
прёдал есй. 

Слава, и ныне, Богородичен: 

Упование христиан, Пресвятая Дё- 
во, Егбже родила есй Ббга, паче ума и 
слова, непрестанно молй о воспеваю¬ 
щих Тя подати оставление грехбв на¬ 
ших всех и исправление жития верою 
и люббвию прйсно славящим Тя. 

Песнь 4 

Ирмос: Христбс моя Сйла, Бог и Госпбдь, 
честная Церковь боголепно поет, взывающи, 
от смысла чиста, о Господе празднующи. 

Святыми язвами удобряем, крас- 
нёйший явйлся есй, и Богу, Уаре, воз¬ 
люблен, венчавшему твой верх, дос- 
точудне. 

На кресте, славне, растязаем и на 
землй простираем, лютыя болезни 
претерпел есй. Тем неболёзненную 
жизнь наследовал есй, веселяся. 

Законно видяще Божёственнии 
мученицы страждуща тя, блажённе, 
терпёния словесы укрепляху, с нйми- 
же страсти долгия совершив, убла- 
жился есй. 

Слава: Хвалами венчаем Божёст- 
венныя мученики, яже венча благо¬ 
дать Божёственная Божёственными 
увязёнии, низлбжших вражия высо¬ 
кая мудрования. 

И ныне: От тины страстёй, Влады¬ 
чице, возведй и страстных помышлё- 
ний, отчуждающих мя Бога, Единаго 
Чйстаго, да вёрою ублажаю Тя. 

Песнь 5 

Ирмос: Божиим светом Твоим, Блаже, 
утренюющих Ти души любовию озари, мо- 
лібся, Тя ведети, Слове Ббжий, Истиннаго 
Бога, от мрака греховнаго взывающа. 

Укрепляешися мановёньми Боже¬ 
ственными и неослабная терзания 
терпйши дбблим смыслом, Уаре, рас¬ 
терзал гордаго сёрдце, злобу содёлав- 
шаго. 

Славный мученик, видя отпадаю- 
щия на зёмлю своя плбти, радова- 
шеся, вёчнующая, ума свётлостию, 
и Божёственная воздания предпро- 
зирая. 

Слава: «Пою Тя, Гбсподи Ббже, и 
славословлю, и покланяюся, благйх 
сподоблялся, уготбванных Тебё воз- 
люблыиим», — мученик в страдании 
тепле зовяше. 

И ныне: Йвльшися Херувйм и Се- 
рафйм яко войстинну святёйши, Все- 
непорбчная, вся, вёрно Тя ныне освя- 
щающия, освяти и спасй ходатай¬ 
ством Твойм. 

Песнь 6 

Ирмос: Житейское море, воздвизйемое 
зря напастей бурею, к тихому пристанищу 
Твоему притек, вопию Ти: возведй от тли 
живбт мой, Многомйлостиве. 

Глаголов небрёгл есй пребеззакон- 
наго врага и пламень претерпел есй 
нестерпимых болёзней терпеливно, 
многострадальне Уаре, молебниче о 
хвёлящих тя вёрою. 

Не престаше мучитель пребезум¬ 
ный ранами немйлостивно сдробляя 
тя, дбндеже в руки Божия священную 
твою душу прёдал есй, добрбтами 
просвёщшуся пбдвиг твойх. 

Слава: Возвысился есй подобяся на 
древе Христу и, на том вйся, твою душу 
прёдал есй Богу, тя венчавающу, стра- 
стотерпче, законно доблествовавша. 

И ныне: Управи, Владычице, в пу- 
чйне лкЗтых обуреваемую всегда сми¬ 
рённую душу монЗ и к тихому при- 

станищу направи, несомненным ра¬ 
зумом Тя блажащую. 

Моли Бога о усопшем (имя рек), 
святый мученик Уаре, яко мы усердно 
к тебе прибегаем, скорому помощни¬ 
ку и молитвеннику о душах наших. 

Кондак, глас 4-й 

Христу последуя, мучениче Уаре, 
Того испив чашу, и венцем мучения 
увязёся, и со Ангелы ликовствуеши; 
моли непрестанно за души наша. 

Икос 

Воспомяни наша глаголы, светлый 
жителю Небесный, Христов славный 
великомучениче Уаре, вёчному по¬ 
кою тезоименитый, и велйкими тво- 
йми страдании непроходимое и свёт- 
лое покоище приобретай: от непре- 
ходныя темнйцы и томления непрес¬ 
таннаго, и нужды потщйся богопри¬ 
ятными твойми молитвами избавити 

рабы умиленныя, ихже ради мблим 
тя, предстояще и во усердии взываю- 
ще, исполни н&ша прошения, святе, 
и Христа Бога молй непрестанно за 
души наша. 

Песнь 7 

Ирмос: Росодательну убо пещь содёла 
Ангел преподобным отрокбм, халдеи же 
опаляющее веление Ббжие мучителя увеща 
вопйти: благословён есй, Боже отец наших. 

Просвещена тя подвигов прило- 
жёньми, предобрая Клеопатра, Уаре, 
скутала есть, обретши славу тобою, 
веры достойну яве, юже показа тепле 
в твоё скончание. 

Изливающи на тя слёзы и мйры тя 
честными помазующи, сокрывает тя 
под землёю всечестная жена, погреб¬ 
шаго прёлесть лукавую и из гроба 
блистаньми просвещающа нас. 

Слава: Не престаяше, преподббне, 
угождающи тебё, Христову угоднику, 

приснопамятная, дондеже явйлся есй 
ходатай ей, мудре, Царствия Небес¬ 
наго, егоже сподобися тобою с любез¬ 
нейшим сыном. 

И ныне: Сокрушена мя безчис¬ 
ленными согрешении, Дёво, хода¬ 
тайством Твойм обновй, уврачующи 
мою душу и слбво подающи вопй- 
ти: благословёна, Яже Бога плотию 
рождшая. 

Песнь 8 

Ирмос: Из пламене преподббным рбсу 
источйл есй и праведнаго жертву водою по¬ 
палил есй, вся бо творйши, Христе, тбкмо 
еже хотёти; Тя превозносим во вся веки. 

Матерних послушав, мучениче, мо- 
леб, Небёсному воинству свётло во¬ 
инствуя, отрока честнаго и твоего не¬ 
отступна показал есй благославия не¬ 
изречённым милосёрдием. 

От Египта тя богатство якоже мно- 
гоцённое принесё, мучениче, разбо- 

гатящи многоцёнными дармй Клео¬ 
патра целении всю Палестину, любб- 
вию тя почитающую. 

Слава: Веселяся, подвиги твоя со¬ 
вершил есй, воине дбблий Вседер¬ 
жителя, и яко победитель от Него 
венчался есй, Уаре всеблажённе, му¬ 
чеников великая славо. 

И ныне: Грехи прилагаю ко грехбм 
и будущаго не боюся Страшнаго Су¬ 
да; победи, Чистая, душй моея ослеп¬ 
ление и мольбою Твоёю, обративши, 
мя спасй. 

Песнь 9 

Ирмос: Бога человеком невозможно ви- 
дети, на Негоже не смеют чйни Ангельстии 
взирати; Тобою же, Всечистая, явйся челове¬ 
ком Слово воплощенно, Егбже величающе, 
с Небесными вой* Тя ублажаем. 

Крепость низложил есй ратобор¬ 
ца, Божёственною яве силою препоя- 


* Вби — воинства, воины. 




78 


КАНОН МУЧЕНИКУ УАРУ 


сався, страдальче доблий Уаре. Тем тя 
хвалим, врачевание обйльное от тво- 
йх мощей вёрнии почерпающе. 

Яко свет, яко утро, яко великое 
солнце в земныя простреся память 
твоя концы, светоносными просвеща- 
ющи сияньми твойх честных подвиг 
вся, прехвальне, и мрак сердец отго- 
няющи. 

С тобою сияюща вйдевши славою 
многою своего сына, чадолюбивая 
всех Бога величаше; тебе же йскрен- 
нейше, мучениче, славяше величай¬ 
шаго предстателя, явственно обога- 
тившися. 

Слава: Земля, на нейже терпели¬ 
вейшее тёло твое, мудре, лежит, Бо- 
жёственне освятися; но даждь молйт- 
вами твойми нам разрешёние грехов, 
жития исправление, Уаре, и всех не¬ 
удобных избавлёние. 

И ныне: Йвлься, Дёво, из Тебё Гос¬ 
подь, свётлаго облака, египетския 

кумиры всяческой пагубе предадё; 
множество же страстотерпцев Сего 
носити сподбби, Сего подражатели 
честным Егб страданием. 

Моли Бога о усопшем (имя рек), 
святый мученик Уаре, яко мы усердно 
к тебе прибегаем, скорому помощни¬ 
ку и молитвеннику о душах наших. 





ПАНИХИДА 

ДЛЯ ЧТЕНИЯ МИРЯНАМИ ДОМА 
И НА КЛАДБИЩЕ 


Молитвами святых отец наших, 
Господи Иисусе Христе Боже наш, 
помилуй нас. Аминь. 

Святый Боже, Святый Крёпкий, 
Святый Безсмертный, помилуй нас. 
(Трижды) 

Слава Отцу и Сыну и Святому Духу, 
и ныне и присно и во веки веков. 
Аминь. 

Пресвятая Троице, помйлуй нас; 
Господи, очисти грехй наша; Влады¬ 
ко, проста беззакония наша; Святый, 
посети и исцелй немощи наша, йме- 
не Твоего ради. 

Господи, помилуй. (Трижды) Сла¬ 
ва, и ныне: 

Отче наш, Иже еси на Небесёх, да 
святйтся имя Твое, да прийдет Цар¬ 
ствие Твое, да будет воля Твоя, яко на 
Небесй, и на землй. Хлеб наш на¬ 
сущный даждь нам днесь; и остави 
нам долги нёша, якоже и мы остав¬ 
ляем должником нашим; и не введй 
нас во искушёние, но изб&ви нас от 
лукаваго. 

Господи, помилуй (12 раз). Слава, 
и ныне: 

Приидйте, поклонймся Царёви на¬ 
шему Богу. (Поклон) 

Приидйте, поклонймся и припа¬ 
дём Христу, Царёви нашему Богу. 

(Поклон) 

Приидйте, поклонймся и припа¬ 
дём Самому Христу, Царёви и Богу 
нашему. (Поклон) 

Псалом 90 

Живьій в помощи Вышняго, в крб- 
ве Бога Небёснаго водворйтся. Ре- 

чёт Гбсподеви: Заступник мой еси и 
Прибежище мое, Бог мой, и уповаю 
на Него. Яко Той избавит тя от сети 
ловчи, и от словесё мятежна, плещ- 
ма Свойма осенйт тя, и под криле 
Его надёешися; оружием обыдет тя 
йстина Его. Не убойшися от страха 
нощнаго, от стрелы летящия во дни, 
от вещи во тьме преходящия, от сря- 
ща и беса полуденнаго. Падёт от 
страны твоея тьісяща, и тьма одес¬ 
ную тебё, к тебё же не приблйжится, 
обаче очйма твойма смотриши и воз¬ 
даяние трёшников узриши. Яко Ты, 
Господи, упование мое; Вышняго по- 
ложйл еси прибёжище твое. Не при- 
йдет к тебе зло, и рана не приблйжит¬ 
ся телесй твоему, яко Ангелом Своим 
заповёсть о тебё, сохранйти тя во 
всех путёх твоих. На руках возмут тя, 
да не когда преткнёши о камень ногу 
твою; на Аспида и василйска насту- 
пиши, и поперёши льва и змйя. Яко 
на Мя упова, и избавлю й; покрыю й, 

яко познй ймя Мое. Воззовёт ко 
Мне, и услышу его, с ним есмь в 
скбрби, изму его и прославлю его, 
долготбю дней испблню его и явліб 
ему спасение Мое. 

Слава, и ныне: Аллилуиа, алли- 
луиа, аллилуиа, слава Тебе, Боже. 
(Трижды) Господи, помилуй (12 раз). 
Слава, и ныне: 


Еіас 8-й 

Стих 1: Аллилуиа, аллилуиа, алли¬ 
луиа. 

Припев: Аллилуиа, аллилуиа, алли¬ 
луиа. 

Стих 2: Блажен, егоже избрал и 
приял есй, Господи 

(или: Блажёна, юже избрал и при¬ 
ял есй, Господи, 

А или: Блажёни, яже избрал и приял 
есй, Господи). 

Припев: Аллилуиа, аллилуиа, алли¬ 
луиа. 

Стих 3: Память его (ея, их) в род и 
род. 

Припев: Аллилуиа, аллилуиа, алли- 
луиа. 

Стих 4: Душа его (ея) во благйх 
водворйтся 

(или: Души их во благих водворят¬ 
ся). 

Припев: Аллилуиа, аллилуиа, алли¬ 
луиа. 

Тропарь, глас 8-й 

Глубиною мудрости человеколюб- 
но вся строяй, и полезное всем пода¬ 
вляй, Едйне Содётелю, упокой, Гос¬ 
поди, души раб Твойх, на Тя бо упо¬ 
вание возложйша, Творца и Зиждйте- 
ля и Бога нашего. (Дважды) 

Слава, и ныне, Богородичен : 

Тебе и стену, и пристанище ймамы, 
и молитвенницу благоприятну к Богу, 
Егбже родила есй, Богородице Без- 
невёстная, верных спасение. 

Кафисма семнадцатая 

(поется на 2-й глас или читается) 

1 Блажёни непорочнии в путь, хо¬ 
дящий в законе Господни. 

Припев: Помяни, Господи, души раб Тво¬ 
их (душу раба Твоего, рабы Твоея)*. 

2 Блажёни испытающии свидёния 
Егб, всем сёрдцем взыщут Его. 3 Не 
дёлающии бо беззакония, в путёх Его 
ходйша. 4 Ты заповёдал есй заповеди 
Твоя сохранйти зело; 5 дабы исправи- 
лися путиё мой, сохранйти оправда¬ 
ния Твоя. 6 Тогда не постыжуся, вне¬ 
гда призрёти ми на вся заповеди Твоя. 
7 Исповёмся Тебё в правости сёрдца, 
внегда научйти ми ся судьбам правды 
Твоея. 8 Оправдания Твоя сохраню, не 
остави менё до зелй. 9 В чесом испра¬ 
вит юнёйший путь свой? Внегда со¬ 
хранйти словеса Твоя. 10 Всем сёрд- 

* Припев поется после каждого стиха, 
если же не позволяет время или силы — то 
после каждых двух или нескольких стихов. 

цем мойм взысках Тебе, не отрйни 
менё от заповедей Твойх. 11 В сёрдце 
моём скрых словеса Твоя, яко да не 
согрешу Тебё. 12 Благословён есй, Гос¬ 
поди, научй мя оправданием Твойм. 
13 Устнама мойма возвестйх вся судь¬ 
бы уст Твойх. 14 На путй свидёний Тво¬ 
йх насладйхся, яко о всяком бо- 
гатстве. 15 В заповедех Твойх поглум- 
люся, и уразумёю путй Твоя. 16 Во 
оправданиих Твойх поучуся, не забу¬ 
ду словёс Твойх. 17 Воздаждь рабу Тво¬ 
ему, живй мя, и сохраню словеса 
Твоя. 18 Открьій очи мой, и уразумёю 
чудеса от закона Твоего. 19 Пришлёц 
аз есмь на землй, не скрый от менё 
заповеди Твоя. 20 Возлюбй душа моя 
возжелати судьбы Твоя на всякое врё- 
мя. 21 Запретйл есй гордым, прбкляти 
уклоняющийся от заповедей Твойх. 
22 Отымй от менё понос* и уничижё- 


* Понбс — поношение. 

ние, яко свидёний Твойх взысках. 
23 Ибо седоша князи и на мя клевета- 
ху, раб же Твой глумляшеся во оправ- 
даниих Твойх, 24 ибо свидёния Твоя 
поучёние моё есть, и совёти мой оп¬ 
равдания Твоя. 25 Прильпё землй душа 
моя, живй мя по словесй Твоему. 

26 Путй моя возвестйх, и услышал мя 
есй, научй мя оправданием Твойм. 

27 Путь оправданий Твойх вразумй 
ми, и поглумлюся в чудесёх Твойх. 

28 Воздремй душа моя от уныния, 
утвердй мя в словесёх Твойх. 29 Путь 
неправды отстави от менё, и закбном 
Твойм помйлуй мя. 30 Путь йстины 
изволих, и судьбы Твоя не забьіх. 
31 Прилепйхся свидёнием Твойм, 
Господи, не посрамй менё. 32 Путь 
заповедей Твойх текох, егда разшир- 
йл есй сёрдце моё. 33 Законоположй 
мне, Господи, путь оправданий Тво¬ 
йх, и взыщу й выну. 34 Вразумй мя, и 

испытаю закон Твбй, и сохранив й 
всем сердцем мойм. 35 Настави мя на 
стезю заповедей Твойх, яко тую 
восхотёх. 36 Приклонй сердце моё во 
свидёния Твоя, а не в лихоймство. 
37 Отвратй бчи мой, ёже не вйдети су¬ 
еты, в путй Твоём живй мя. 38 Постави 
рабу Твоему слово Твоё в страх Твой. 
39 Отымй поношёние моё, ёже непще- 
вах, яко судьбы Твоя благи. 40 Се, воз- 
желах заповеди Твоя, в правде Твоёй 
живй мя. 41 И да прийдет на мя мй- 
лость Твоя, Господи, спасёние Твоё по 
словесй Твоёму, 42 и отвещаю поно- 
шающим ми слбво, яко уловах на 
словесй Твоя. 43 И не отымй от уст мо- 
йх словесё йстинна до зела, яко на 
судьбы Твоя уловах, 44 и сохраню за¬ 
кон Твой выну, в век и в век вёка. 45 И 
хождах в широтё, яко заповеди Твой 
взысках; 46 и глаголах о свидёниих 
Твойх пред царй, и не стыдяхся; 47 и 

поучахся в заповедех Твойх, яже воз- 
любйх зело; 48 и воздвигбх руце мой 
к заповедем Твойм, яже возлюбйх, и 
глумляхся во оправданиих Твойх. 
49 Помянй словеса Твоя рабу Твоему, 
йхже упование дал ми есй. 50 То мя 
утеши во смирёнии моём, яко слово 
Твоё живй мя. 51 Гордии законопре- 
ступоваху до зела, от закона же Твоего 
не уклонйхся. 52 Помянух судьбы Твоя 
от вёка, Господи, и утёшихся. 53 Пе¬ 
чаль прият мя от грёшник, оставля¬ 
ющих закон Твой. 54 Пёта бяху мне 
оправдания Твоя на мёсте пришёль- 
ствия моего. 55 Помянух в нощй ймя 
Твоё, Господи, и сохранйх закон Твой. 
56 Сёй бысть мне, яко оправданий 
Твойх взысках. 57 Часть моя есй, Гос¬ 
поди; рех сохранйти закбн Твой. 
58 Помолйхся лицу Твоему всем сёрд- 
цем мойм: помилуй мя по словесй 
Твоему. 59 Помьіслих путй Твоя, и 

возвратах нбзе мой во свидения Твоя. 
60 Угот6вихся и не смутйхся сохранй- 
ти заповеди Твоя. 61 Ужа грешник 
обязашася мне, и закона Твоего не за- 
бьіх. 62 Полунощи востах исповёда- 
тися Тебе о судьбах правды Твоея. 

63 Причастник аз есмь всем боящим¬ 
ся Тебе и хранящим заповеди Твоя. 

64 Мйлости Твоея, Господи, исполнь 
земля; оправданием Твойм научй мя. 

65 Благость сотворил еси с рабом Тво¬ 
йм, Господи, по словесй Твоему. 

66 Благости и наказанию, и разуму на¬ 
учй мя, яко заповедем Твойм вёровах. 

67 Прёжде даже не смирйти ми ся, аз 
прегрешйх, сего ради слово Твоё со- 
хранйх. 68 Благ есй Ты, Господи, и 
благостию Твоёю научй мя оправда¬ 
нием Твойм. 69 Умножися на мя не¬ 
правда гордых, аз же всем сёрд- 
цем мойм испытаю заповеди Твоя. 
70 Усырйся яко млеко сёрдце их, аз же 

закону Твоему поучйхся. 71 Благо мне, 
яко смирйл мя есй, яко да на- 
учуся оправданием Твойм. 72 Благ мне 
закон уст Твойх, паче тьісящ злата и 
сребрѣ. 73 Руне Твой сотворйсте мя и 
создаете мя; вразумй мя, и научуся за- 
поведем Твойм. 74 Боящийся Тебе уз¬ 
рят мя и возвеселятся, яко на словеса 
Твоя уловах. 75 Разумёх, Гбсподи, яко 
правда судьбы Твоя, и войстинну сми¬ 
рйл мя еси. 76 Буди же мйлость Твоя, 
да утешит мя по словесй Твоему рабу 
Твоему. 77 Да прийдут мне щедрбты 
Твоя, и жив буду, яко закон Твой по¬ 
учение моё есть. 78 Да постыдятся гбр- 
дии, яко неправедно беззакбнноваша 
на мя, аз же поглумлюся в заповедех 
Твойх. 79 Да обратят мя боящийся Те- 
бё и вёдящии свидёния Твоя. 80 Буди 
сёрдце моё непорочно во оправ¬ 
даниях Твойх, яко да не постыжуся. 
81 Исчезает во спасёние Твоё душа 

моя, на словеса Твоя уловах. 82 Исче- 
збша очи мой в слбво Твоё, глагблю- 
ще: когда утёшиши мя? 83 Занё бых 
яко мех на слане; оправданий Твойх 
не забьіх. 84 Колйко есть дней рабё 
Твоегб? Когда сотворйши ми от гоня¬ 
щих мя суд? 85 Повёдаша мне зако¬ 
нопреступницы глумлёния, но не 
яко закон Твой, Господи. 86 Вся запо¬ 
веди Твоя йстина; неправедно погну¬ 
та мя, помозй ми. 87 Вмале не скон- 
чаша менё на землй, аз же не оста- 
вих заповедей Твойх. 88 По мйлости 
Твоёй живй мя, и сохраніб свидёния 
уст Твойх. 89 Во век, Господи, слбво 
Твоё пребывает на небесй. 90 В род и 
род йстина Твоя. Основал есй зём- 
лю, и пребывает. 91 Учинёнием Тво- 
йм пребывает день, яко всяческая 
раббтна Тебё. 

Затем поем или читаем следующие 
стихи трижды без припева: 

92 Яко аще бы не закон Твой по- 
учёние моё был, тогда убо погйбл бых 
во смирёнии моём. 93 Во век не забу¬ 
ду оправданий Твоих, яко в них ожи¬ 
вил мя есй. 

Господи, помилуй (40 раз). 

Помянй, Господи Боже наш, в вё- 
ре и надёжди живота вёчнаго усопша¬ 
го раба Твоего (усопшую рабу Твою, 
усопшия рабы Твоя) (имя рек), и яко 
Благ и Человеколюбец, отпущаяй гре- 
хй и потребляяй неправды, ослаби, 
остави и проста вся вольная его (ея, 
их) согрешёния и невольная, возстав¬ 
ляя его (ю, их) во святбе Вторбе При- 
шёствие Твоё в причастие вечных 
Твоих благ, ихже ради в Тя Едйнаго 
вёрова, Йстиннаго Бога и Человеко¬ 
любца; яко Ты еси воскресёние и жи¬ 
вот, и покой рабу Твоему (рабе Твоей, 
рабом Твоим) (имя рек), Христе Боже 
наш, и Тебе славу возсылаем, со Без- 



94 


ПАНИХИДА ДЛЯ ЧТЕНИЯ МИРЯНАМИ 


начальным Твоим Отцем, и с Пресвя¬ 
тым Духом, ныне и присно и во веки 
веков, аминь. 

И начинаем вторую сжатию ка- 
фисмы: 

94 Твой есмь аз, спасй мя, яко 
оправданий Твойх взысках. 

Припев: Упокбй, Господи, души раб Твоих 
(душу раба Твоего, рабы Твоея). 

95 Мене жд&ша трёшницы погу- 
бйти мя, свидёния Твоя разумёх. 
96 Всякия кончйны вйдех конёц, ши¬ 
рока заповедь Твоя зело. 97 Коль воз- 
любйх закон Твой, Господи, весь день 
поучёние моё есть. 98 Паче враг мойх 
умудрйл мя есй з&поведию Твоёю, 
яко в век моя есть. 99 Паче всех уча¬ 
щих мя разумёх, яко свидёния Твоя 
поучёние моё есть. 100 Паче старец 
разумёх, яко заповеди Твоя взысках. 
101 От всякаго путй лукава возбранйх 
ног&м мойм, яко да сохраню словеса 

Твоя. 102 От судеб Твойх не уклонйх- 
ся, яко Ты законоположйл ми есй. 
103 Коль сладкй гортани моему слове¬ 
са Твоя, паче мёда устом мойм. 104 От 
заповедей Твойх разумёх, сего ради 
возненавйдех всяк путь неправды. 
105 Светйльник ногама мойма закон 
Твой и свет стезям мойм. 106 Кляхся и 
поставих сохранйти судьбы правды 
Твоея. 107 Смирйхся до зела, Господи, 
живй мя по словесй Твоему. 108 Воль¬ 
ная уст мойх благоволй же, Господи, 
и судьбам Твойм научй мя. 109 Душа 
моя в руку Твоёю выну, и закона Тво¬ 
его не забьіх. ||0 Положйша трёшни¬ 
цы сеть мне, и от заповедей Твойх 
не заблудйх. 111 Наслёдовах свидёния 
Твоя во век, яко радование сёрдца 
моего суть. 112 Приклонйх сёрдце моё 
сотворйти оправдания Твоя в век за 
воздаяние. 113 Законопреступныя воз¬ 
ненавйдех, закон же Твой возлюбйх. 

114 Помбщник мой и Заступник мой 
есй Ты, на словеса Твоя уповах. 

115 Уклонйтеся от мене, лукавную- 
щии, и испытаю заповеди Бога мо- 
егб. 116 Заступй мя по словесй Твоему, 
и жив буду; и не посрамй мене от ча¬ 
яния моего; 117 помозй ми, и спасуся, 
и поучуся во оправданиих Твойх вы¬ 
ну 118 Уничижил есй вся отступа - 
ющия от оправданий Твойх, яко не¬ 
праведно помышлёние их. 119 Пре¬ 
ступающий непщевах вся грёшныя 
землй, сего ради возлюбйх свидёния 
Твоя. 120 Пригвоздй страху Твоему 
плбти моя, от судёб бо Твойх убояхся. 
121 Сотворйх суд и правду, не предаждь 
менё обйдящим мя. 122 Восприимй ра¬ 
ба Твоего во благо, да не оклеветают 
менё гордии. 123 Очи мой исчезосте во 
спасёние Твоё и в слово правды Твоея. 
124 Сотворй с рабом Твойм по мйлости 
Твоёй, и оправданием Твойм научй 

мя. 125 Раб Твой есмь аз; вразумй мя, 
и увём свидёния Твоя. 126 Врёмя со- 
творйти Гбсподеви: разорйша закон 
Твой. 127 Сегб ради возлюбйх заповеди 
Твоя паче злата и топазия. 128 Сегб ра¬ 
ди ко всем заповедем Твойм направ- 
ляхся, всяк путь неправды возненавй- 
дех. 129 Дйвна свидёния Твоя, сегб ра¬ 
ди испыта я душб моя. 130 Явлёние 
словёс Твоих просвещает и вразумля¬ 
ет младёнцы. 131 Уста моя отверзбх и 
привлекбх дух, яко заповедей Твойх 
желах. 132 Прйзри на мя и помйлуй мя, 
по суду ліббящих ймя Твоё. 133 Стопы 
моя направи по словесй Твоему, и да 
не обладает мнбю всякое беззакбние. 

134 Избави мя от клеветы человёче- 
ския, и сохраню заповеди Твоя. 135 Ли- 
цё Твоё просвета на рабй Твоего и на- 
учй мя оправданием Твойм. 136 Исхб- 
дища водная изведбсте бчи мой, по- I/ 
нёже не сохранйх закбна Твоегб. 



98 


ПАНИХИДА ДЛЯ ЧТЕНИЯ МИРЯНАМИ 


137 Праведен есй, Господи, и прави 
суди Твой. 138 Заповедал есй правду 
свидёния Твоя, и йстину зелб. 139 Ис¬ 
таяла мя есть ревность Твоя, яко за¬ 
быта словеса Твоя вразй мой. 140 Раз- 
жжёно слово Твоё зело, и раб Твой 
возлюбй ё. 141 Юнёйший аз есмь и 
уничижён, оправданий Твойх не за- 
бых. 142 Правда Твоя правда во век, и 
закбн Твой йстина. 143 Скорби и нуж¬ 
ды обретбша мя, заповеди Твоя по- 
учёние моё. 144 Правда свидёния Твоя 
в век, вразумй мя, и жив буду. 145 Воз¬ 
звах всем сёрдцем мойм, услыши мя, 
Господи, оправдания Твоя взыщу. 
146 Воззвах Ти: спасй мя, и сохраню 
свидёния Твоя. 147 Предварйх в безгб- 
дии и воззвах, на словеса Твоя уповах. 
148 Предварйсте бчи мой ко утру, по- 
учйтися словесём Твойм. 149 Глас мой 
услыши, Господи, по мйлости Твоёй; 
по судьбё Твоёй живй мя. 150 Приблй- 

жишася гонящий мя беззаконием, от 
закона же Твоего удалйшася. 151 Близ 
есй Ты, Господи, и вси путиё Твой йс- 
тина. 152 Испёрва познйх от свидёний 
Твойх, яко в век основал я есй. 
153 Вйждь смирёние моё, и измй мя, 
яко закона Твоего не забьіх. 154 Судй 
суд мой и избави мя, словесё ради 
Твоего живй мя. 155 Далёче от грёш- 
ник спасёние, яко оправданий Твойх 
не взыскаша. 156 Щедроты Твоя мно- 
ги, Господи, по судьбё Твоёй живй мя. 
157 Мнози изгонявши мя и стуж&ю- 
щии ми, от свидёний Твойх не укло- 
нйхся. 158 Вйдех неразумевающия и 
истаях, яко словёс Твойх не сохранй- 
ша. 159 Вйждь, яко заповеди Твоя воз- 
любйх, Господи, по милости Твоёй 
живй мя. 160 Начало словёс Твойх йс- 
тина, и во век вся судьбы правды 
Твоея. 161 Князи погнаша мя туне, и от 
словёс Твойх убояся сёрдце моё. 

162 Возрадуюся аз о словесёх Твойх, 
яко обретая й корысть многу. 163 Не¬ 
правду возненавйдех и омерзйх, закон 
же Твой возлюбйх. 164 Седмерйцею 
днем хвалйх Тя о судьбах правды 
Твоея. 165 Мир мног любящим закон 
Твой, и несть им соблазна. 166 Чаях 
спасения Твоего, Господи, и заповеди 
Твоя возлюбйх. 167 Сохранй душа моя 
свидёния Твоя, и возлюбй я зело. 
168 Сохранйх заповеди Твоя, и свидё¬ 
ния Твоя, яко вси путиё мой пред 
Тобою, Господи. 169 Да приблйжится 
молёние моё пред Тя, Господи, по сло- 
весй Твоему вразумй мя. 170 Да внйдет 
прошёние моё пред Тя, Гбсподи, по 
словесй Твоему избави мя. 171 Отрыг¬ 
нут устнё мой пёние, егда научй- 
ши мя оправданием Твойм. 172 Про¬ 
вещает язык мой словеса Твоя, яко 
вся заповеди Твоя правда. 173 Да будет 
рука Твоя ёже спастй мя, яко запове- 

ди Твоя изволих. 174 Возжелах спасе¬ 
ние Твоё, Господи, и закон Твой по¬ 
учение моё есть. 

Затем поем или читаем следующие 
стихи трижды без припева: 

175 Жива будет душа моя и восхва¬ 
лит Тя, и судьбы Твоя помогут мне. 
176 Заблудйх, яко овча погйбшее: взы- 
щй раба Твоего, яко заповедей Твойх 
не забьіх. 

Тропари, глас 5-й 

Припев: Благословен есй. Господи, научй 
мя оправданием Твоим. 

Святых лик обрёте источник жйз- 
ни, и двёрь райскую, да обрящу и аз 
путь покаянием. Погйбшее овча йз 
ёсмь, воззовй мя, Спасе, и спасй мя. 

Благословен еси. Господи, научй мя 
оправданием Твоим. 

Агнца Божия проповёдавше, и за- 
клани бьівше якоже агнцы, и к жйзни 

нестарёемей, святии, и присносущ- 
ней преставлыдеся, Тогб прилежно, 
мученицы, молйте долгов разреше¬ 
ние нам даровати. 

Благословен есй, Господи, научи мя 
оправданием ТЪоим. 

В путь узкий хбждшии прискбрб- 
ный, вей в житий крест яко ярем 
взёмшии, и Мне послёдовавшии вё- 
рою, приидйте насладйтеся, йхже 
уготбвах вам почестей, и венцёв Не- 
бёсных. 

Благословен есй, Господи, научй мя 
оправданием Тйоим. 

Образ ёемь неизречённыя Твоея 
славы, &ще и язвы ношу прегрешё- 
ний; ущёдри Твоё создание, Владыко, 
и очйсти Твоим благоутрббием, и 
вожделённое отёчество подаждь ми, 
рая паки жителя мя сотворяя. 

Благословен есй, Господи, научй мя 
оправданием Твоим. 

Дрёвле убо от не сущих создавый 
мя, и образом Твойм Божественным 
почтьій, преступлением же заповеди 
паки мя возвратйвый в землю, от нея- 
же взят бых, на еже по подобию воз- 
ведй, древнею добротою возобразй- 
тися. 

Благословен есй, Господи, научй мя 
оправданием ТЪоим. 

Упокой, Боже, раба Твоего (рабу 
Твою, рабы Твоя) и учинй его (ю, я) в 
рай, идёже лйцы святых, Господи, и 
праведницы сияют яко светила; усоп¬ 
шаго раба Твоего (усопшую рабу 
Твою, усбпшия рабы Твоя) упокой, 
презирая его (ея, их) вся согрешёния. 

Слава: Трисиятельное Едйнаго Бо¬ 
жества благочёстно поём, вопиюще: 
Свят есй, Отче Безначальный, Собез¬ 
начальный Сыне, и Божёственный 
Душе, просвета нас вёрою Тебё слу¬ 
жащих, и вёчнаго огня исхитй. 

И ныне: Богорддичен : 

Радуйся, Чистая, Бога плоти ю 
рбждшая во спасение всех, Ёюже рбд 
человёческий обрёте спасение, То¬ 
бою да обрящем рай, Богородице Чи¬ 
стая Благословённая. 

Аллилуиа, аллилуиа, аллилуиа, сла¬ 
ва Тебе, Боже. (Трижды) 

Господи, помилуй (40 раз). 
Помяни, Гбсподи Боже наш, в вё- 
ре и надёжди живота вёчнаго усопша¬ 
го раба Твоего (усопшую рабу Твою, 
усопшия рабы Твоя) (имя рек), и яко 
Благ и Человеколюбец, отпущйяй гре- 
хй и потребляяй неправды, ослаби, 
остави и прости вся вольная его (ея, 
их) согрешёния и невольная, возстав¬ 
ляя его (ю, их) во святое второе при- 
шёствие Твоё в причастие вёчных 
Твоих благ, ихже ради в Тя Единаго 
вёрова, Йстиннаго Бога и Человеко¬ 
любца, яко Ты еси воскресёние и жи- 

вот, и покбй рабу Твоему (рабе Твоей, 
рабом Твоим) (имя рек), Христе Боже 
наш, и Тебе славу возсылаем, со Без¬ 
начальным Твоим Отцем, и с Пресвя¬ 
тым Духом, ныне и присно и во веки 
веков, аминь. 

Седален, глас 5-й 

Покбй, Спасе наш, с праведными 
раба Твоего (рабу Твою, рабы Твоя), 
и сего (сию, сия) вселй во дворы 
Твоя, якоже ёсть пйсано, презирая, 
яко Благ, прегрешения его (ее, их), 
вольная и невбльная, и вся яже в 
ведении, и не в вёдении, Человеко- 
лкЗбче. 

Слава, и ныне, Богородичен : 

От Девы возсиявый мйру, Христё 
Боже, сыны свёта Тбю показавый, 
помйлуй нас. 

Псалом 50 

Помилуй мя, Боже, по велйцей 
милости Твоей, и по множеству щед¬ 
рот Твоих очйсти беззаконие мое. 
Наипаче омый мя от беззакония мо¬ 
его, и от греха моего очйсти мя. Яко 
беззаконие мое аз знаю, и грех мой 
предо мною есть выну. Тебе Единому 
согрешйх и лукавое пред Тобою со- 
творйх, яко да оправдйшися во слове- 
сёх Твоих и победйши, внегда судйти 
Ти. Се бо, в беззакбниих зачат есмь, и 
во гресёх родй мя мати моя. Се бо, йе¬ 
ти ну возлюбйл еси, безвестная и тай¬ 
ная премудрости Твоея явйл ми еси. 
Окропйши мя иссопом, и очйщуся, 
омыеши мя, и паче снёга убелюся. 
Слуху моему даси радость и веселие, 
возрадуются кости смирённыя. От- 
вратй лице Твое от грех моих, и вся 
беззакония моя очйсти. Сердце чйсто 
созйжди во мне, Боже, и дух прав об- 

новй во утробе моей. Не отвёржи 
мене от лица Твоего, и Духа Твоего 
Святаго не отымй от мене. Воздаждь 
ми радость спасения Твоего, и Духом 
владычним утвердй мя. Научу безза¬ 
конныя путём Твоим, и нечестйвии к 
Тебе обратятся. Избави мя от кровёй, 
Боже, Боже спасения моего, возраду¬ 
ется язык мой правде Твоей. Господи, 
устнё мои отвёрзеши, и уста моя воз¬ 
вестят хвалу Твою. Яко аще бы восхо- 
тёл есй жёртвы, дал бых убо, всесож- 
жёния не благоволйши. Жертва Богу 
дух сокрушён, сердце сокрушённо и 
смирённо Бог не уничижйт. Ублажй, 
Господи, благоволёнием Твоим Сио¬ 
на, и да созйждутся стёны Иерусалйм- 
ския. Тогда благоволйши жертву прав¬ 
ды, возношёние и всесожегаемая, тог¬ 
да возложат на олтарь Твой тельцы. 

Если панихида читается об одном усоп¬ 
шем, оставшиеся части последования (канон 
и литию) см. на стр. 10—26. 

Канон, глас 8-й 
Песнь 1 

Ирмос: Воду прошёд, яко сушу, и егйпет- 
скаго зла избежав, израильтянин вопияше: 
Избавителю и Богу нашему поим. 

Припев: Дивен Бог во святых Своих, Бог 
Израилев. 

Смёртию смерть Христову, и стра- 
стьмй страсть подражаете честную, 
мученицы вси, Божественныя и бла¬ 
женныя жизни получйша. 

Припев: Покбй, Господи, души усопших 
раб Твоих. 

Юности прегрешения презря, и 
грехй превосходя Христе Спасе, преж¬ 
де усопшия рабы Твоя со избранными 
Твойми сопричтй. 

Слава: Юже получйша славу же и 
радость, йже блаженное стяжавше 
пребывание, подаждь богатно Твойм 
рабом, яже приял есй, Многомило- 
стиве. 

И ныне: Зачала есй слово Отчее, 
плоти соедйншееся по ипостаси, еже 
из Тебе, Всенепорбчная Отроковйце, ад 
Божественною сйлою упразднившее. 

Песнь 3 ^ 

Ирмос: Небеснаго круга Верхотворче, 
Господи^ и Цёркве Зиждйтелю, Ты мене 
утвердй в любви Твоей, желаний краю, вер¬ 
ных утверждение, Едйне Человеколюбие. 

Очйстившеся древняго прародй- 
тельнаго падения, крещёнием и паки 
порождением, струями же кровей 
свойх окропйвшеся, Христу, блажён- 
нии, сцарствуете. 

Иже мёртв волею положься во гро¬ 
бе, и живущия во гробёх взываяй 
Спасе, благоволй, яже от нас приял 
есй, в селёниих праведных Твоих сим 
водворятися. 

Слава: Благоутробием Божёствен- 
ныя Твоея Владыко, и соестёственне 
разумеваемыя благости, умолён бы- 

вая, грехбв разрешёние подав рабом 
Твоим, Спасе, упокбй. 

И ныне: Воплбщься из чрева Твое¬ 
го, и быв человек, Иже изрядне сый 
Един Человеколюбец, спасает чело¬ 
века от врат смертных, Богомати Пре¬ 
чистая, Едйна Всепётая. } 

Повторяем ирмос: Небеснаго круга 
верхотворче, Господи... Господи, по¬ 
милуй (40 раз) и молитву : Помяни, 
Господи Боже наш, в вере и надёжди 
живота вёчнаго... (стр. 104). 

Седален, глас 6-й 

Войстинну суета всяческая, житиё 
же сень и сбние, йбо всуе мятётся 
всяк земнородный, якоже речё Писа¬ 
ние; егда мир приобрящем, тогда во 
гроб вселймся, идёже вкупе царие и 
нйщии. Темже, Христе Боже, пре- 
ставлыпияся упокой, яко Человеко¬ 
любец. 

Слава, и ныне, Богородичен : 

Всесвятая Богородице, во время 
живота моего не остави мене, челове¬ 
ческому предстательству не ввёри мя, 
но Сама заступй и помйлуй мя. 

Песнь 4 

Ирмос: Ты моя Крепость, Господи, Ты 
моя и Сила, ты мой Бог, Ты мое Радо ван ие, 
не оставль недра Отча, и нашу нищету по¬ 
сетив. Тем с пророком Аввакумом зову Ти: 
сйле Твоей слава, Человеколюбие. 

Да Твоея Владыко славы узрят, и 
светлость Твою с ветодательную на 
Небесёх получат светло, всяк вид му¬ 
чений носйти претерпёша мученицы 
Божественнии, Тебе Христе поібще: 
сйле Твоёй слава, человеколюбие. 

Многи обйтели у тебё, Спасе, суть, 
по достоянию всем разделяемы, по 
мере добродётелей; тыя убо, Щёдре, 
испблнити сих сподбби, яже вёрою 
преставльшияся, благочёстно Тебе во- 
пиющия: сйле Твоёй слава, Человеко¬ 
любие. 

Слава: Равен нам Человёк явйлся 
есй, Безсмёртне, всем равно смерть 
претерпёл есй, и жйзни показал есй 
путь; еяже преставлыиияся сподбби, 
яко Человеколюбец, прощёние со- 
грешёний яко Владыка подавая, и 
свёта причастие даруй. 

И ныне: Ты вёрных похвала есй, 
Безневёстная, Ты Предстательница, и 
Ты Прибёжище христиан: Стена и 
Пристанище, к Сыну Твоему мольбы 
нбсиши, Всенепорбчная, и спасаеши 
от бед, иже вёрою и люббвию Бого¬ 
родицу Чистую Тя вёдущия. 

Песнь 5 

Ирмос: Векую мя отринул есй от лицй 
Твоего, Свете незаходймый, и покрыла мя 
есть чуждая тьма окаяннаго; но обрати мя, 
и к свету заповедей Твойх пути моя направи 
молюся. 

Несказанныя Твоея славы, и еже 
паче слова Твоего блажёнства, в селё- 
ниих святых, идёже глас красён празд- 

нующих, преставленныя к безстраст- 
ней жйзни, ущёдрив, сподбби, едйне 
человеколюбие. 

Идёже чйни ангельстии, идёже 
праведных собори радуются, Авраама 
в нёдрех вселй, Спасе, рабы Твоя, и со 
дерзновёнием страшному и Божёст- 
венному Престолу предстати благово- 
лй, Благоутрббне. 

Слава: Очищёние нам явйлся есй, 
правда и избавлёние, и язвою Твоёю 
наша нёмощи уврачевал есй. Ты убо, 
Щедре, яко Благ, преставлыпияся в 
сладости райстей учинй. 

И ныне: Милостивно, Мйлостиве, 
человёчества мёру восприял есй, Иже 
Божёственныя славы превысшими 
украшаяй возвышёньми, от девйчес- 
ких ложёсн плоть приём одушевлёну, 
словёсну, еюже смерть погубйл есй. 

Песнь 6 

Ирмос: Очисти мя, Спасе, мнбга бо без¬ 
закония моя, и из глубины зол возведи, мо- 

лібся: к Тебе бо возопйх, и услыши мя. 
Боже спасения моего. 

Мученицы Твой, Спасе, многия 
муки претерпёша, любовию Твоею 
душами уязвйвшеся святии, Твоея же¬ 
лающе присносущныя славы, и слад¬ 
каго Твоего причастия. 

Чрево врага смёртию растерзал еси, 
Спасе, и вся яже в нем юзники воскре¬ 
сил есй, живот даровавый; егоже пре- 
ставленныя, благодётелю, сподоби. 

Слава: Слез и воздыхания сущия 
во аде рабы Твоя свободй, Спасе: яко 
един бо благоутрббен, отъял есй вся- 
ку слёзу от всякаго лица, вёрно бла- 
гословящих Тя. 

И ныне: Иже естеством Содётель, 
содётельствуется в ложеснах Твойх, 
полный яко Бог, истощавается, Все- 
непорочная; Един Безсмёртный, за 
всех спасёние умирает смертию. 

Повторяем ирмос : Очисти мя, Спа¬ 
се... Господи, помилуй (40 раз) и мо- 

литву : Помяни, Господи Боже наш... 
(стр. 104). 

Кондак, глас 8-й 

Со святыми упокой, Христе, души 
раб Твоих, идёже несть болезнь, ни 
печаль, ни воздыхание, но жизнь без¬ 
конечная. 

Икос 

Сам Едйн еси Безсмёртный, сотво- 
рйвый и создавый человека, земнйи 
убо от землй создахомся и в зёмлю 
туюжде пойдем, якоже повелёл еси, 
Создавый мя и рекйй ми: яко земля 
еси и в зёмлю отыдеши, аможе вси 
человёцы пойдем, надгробное рыда¬ 
ние творяще песнь: аллилуиа, алли- 
луиа, аллилуиа. 

Песнь 7 

Ирмос: Отроцы еврёйстии в пещи попра- 
ша шгёмень дерзновённо, и на росу огнь 
преложйша, вопиюще: благословён есй Гос¬ 
поди Боже во вёки. 

Все желание мучеников прострёся 
ко Едйному Владьіце, люббвию Тому 
соединяемое, и поющее: благословен 
есй Господи Боже во веки. 

Подаёши вёрою преставлынимся 
свётлость Божёственнаго Царствия, 
нетлёния одёжду даруяй вопиющим: 
благословен есй Господи Боже во веки. 

Слава: Исполни радости и весёлия, 
яже преставил есй рабы Твоя, Щёдре, 
сподббивый их взывати Тебе и пё- 
ти: благословён есй Господи Боже во 
веки. 

И ныне: Разрешая Евину клятву, в 
пренепорочную вселйлся есй Деву, 
благословёния источник источая во¬ 
пиющим: благословён, Пречистая, 
плод Твоего чрёва. 

Песнь 8 

Ирмос: Мусикийским органом согла¬ 
сующим, и людем безчйсленным покла- 
няющимся образу в Дейре, три бтроцы не 

повинувшеся, Господа воспеваху, и славо- 
слбвляху во вся веки. 

Земленыя подвиги прошёдше, Не¬ 
бесныя прияша венцы мученицы ис- 
тиннии, вопиюще Ти непрестанно: Гос¬ 
пода пойте, и превозносйте во вся веки. 

Сошёд в ров преисподнейший, 
иже во гробёх живущия воскресйл 
есй живоначальною дланию, и подал 
еси рабом Твоим, вёрою прёжде усоп¬ 
шим, покой, Щёдре. 

Припев: Благословим Отца и Сына и 
Святаго Духа Господа. 

Яко источник жйзни присносущ- 
ныя, яко сладости сый поток, рабы 
Твоя, благочёстно к Тебё преставлен- 
ныя, сподоби пёти, и славослбвити 
Тя во вся вёки. 

И ныне: Марие Дево Богородице, 
яже Бога Спёса человеком рождшая 
телёсно, спасай вёрою поібщия Твое 
Рождество, и превозносящия во вся 
вёки. 

Песнь 9 

Ирмос: Устрашйся всяк слух неизречённа 
Божия снисхождения, яко Вышний волею 
снйде даже и до плбти, от девйческаго чре¬ 
ва быв человек. Тёмже Пречистую Бого¬ 
родицу вёрнии величаем. 

Имуще, мученицы Христовы, не- 
победймую крепость и неодолёемую, 
уничижйсте мучителей безббжное ве¬ 
ление, и Царствия Небеснаго яве спо- 
добистеся, просвещаеми Троичными 
зарями, достохвальнии. 

Разрушйся ад горький, разрушйв- 
шу Ти его, Человеколюбие, и воскре- 
сйвшу яже от века тамо спящия; но и 
ныне яко Благ прешёдшия к Тебе, 
Благоутрббне, невечёрняго свёта Тво¬ 
его сподоби. 

Слава: Весь еси, Спйсе, сладость; 
весь есй желание, и любовь войстин- 
ну ненасытная; весь есй доброта не¬ 
сказанная; преставлыиияся убо к Те¬ 
бе, Твоея красоты наслаждатися бла- 

го вол й, и Божественныя доброты 
Твоея сподоби. 

И ныне: Спасй мя, Мати Божия, 
рождшая Христа Спаса моего, Бога и 
человека, сугуба естеством, не ипо¬ 
стаси ю; единородна убо от Отца, из 
Тебе же первородна всея твари; Его- 
же в сугубом естестве величаем. 

Дуси и души праведных восхвалят 
Тя, Господи. 

Повторяем ирмос: Устрашися всяк 
слух... и начинаем литию. 

Заупокойная лития 

Трисвятое. Слава, и ныне: Пресвятая 
Троице... Господи, помилуй. (Трижды) 
Слава, и ныне: Отче наш... (стр. 4—5). 

Тропари, глас 4-й 

Со духи праведных с кончавшихся 
души раб Твоих, Спасе, упокой, сохра¬ 
няя их во блажённей жизни, яже у 
Тебе, Человеколюбие. 

В покбищи Твоем, Господи, идёже 
вси святйи Твои упокоеваются, упо- 
кбй души раб Твоих, яко Едйн еси 
Человеколюбец. 

Слава: Ты еси Бог, сошёдый во ад 
и узы окованных разрешйвый, Сам 
и души раб Твоих упокбй. 

И ныне: Едйна Чистая и Непороч¬ 
ная Дево, Бога без Семене рбждшая, 
молй спастися душам их. 

Господи, помилуй (40 раз). 

Помянй, Гбсподи Ббже наш, в ве¬ 
ре и надёжди живота вёчнаго усоп- 
шия рабы Твоя (имена), и яко Благ 
и Человеколюбец, отпущаяй грехй и 
потребляяй неправды, ослаби, оста- 
ви и проста вся вольная их согрешё- 
ния и невольная, возставляя их во свя¬ 
тое Второе Пришёствие Твоё в прича¬ 
стие вечных Твоих благ, ихже ради в 
Тя Едйнаго вёроваша, Йстаннаго Бога 
и Человеколюбца; яко Ты еси воскре- 
сёние и живот, и покой рабом Твоим 

(имена), Христе Боже наш, и Тебе сла¬ 
ву возсылаем, со Безначальным Твоим 
Отцем, и с Пресвятым Духом, ныне и 
присно и во веки веков, аминь. 

Честнейшую Херувйм и славней¬ 
шую без сравнения Серафйм, без ис- 
тлёния Бога Слбва рбждшую, сущую 
Богородицу, Тя величаем. 

Слава, и ныне: Господи, помилуй. 
(Трижды) 

Господи Иисусе Христе, Сыне Бо¬ 
жий, молитвами Пречистыя Твоея Ма- 
тере, преподобных и богоносных отец 
наших и всех святых помилуй и упокой 
души раб Твоих (имена) и всех право¬ 
славных христиан в безконечныя веки, 
яко Благ и Человеколюбец, аминь. 

Затем троекратно возглашаем: 

Рабом Божиим преставлыпимся, 
отцем и братиям нашим, и всем пра¬ 
вославным христианом, о нйхже и по¬ 
минание творим, вечная память. 

И читаем трижды тропарь с покло¬ 
нами: 

Покой, Господи, души усопших раб 
Твоих (поклон), и елико в житии сем 
яко человёцы согрешйша, Ты же, яко 
Человеколюбец Бог, прости их и по¬ 
милуй (поклон), вечныя муки избави 
(поклон). Небесному Царствию прича¬ 
стники учини (поклон), и душам на¬ 
шим полезная сотвори (поклон). 





МОЛИТВА О УСОПШЕМ 
КО ПРЕСВЯТОЙ БОГОРОДИЦЕ 

Пресвятая Госпоже, Владычице 
Богородице! К Тебе прибегаем, Чис¬ 
тая, Ты бо еси Стенё необорймая, 
Предстательство и Покров всем при¬ 
бегающим к Тебе с верою и уповани¬ 
ем! Молим Тя, Преблагословённая, 
услыши молитву недостойных раб 
Твоих и предстани прйсно за усопша- 
го(ую) рдба Твоего (рабу Твою) (имя). 
Ты выну ход&тайствуеши за право¬ 
славно чтущих Тя, прибегающих к 
покрову Твоему и тепле молящихся 
Тебе в болезнех, скорбех и напастех; 
г но Твое ходатайство, Твое заступле- 

ние наипаче благопот^ебно нам по 
смерти нашей; Ты выну являеши 
скорую помощь Твою рабом Твоим и 
не престаёши всем молящимся Тебе 
являти Свое благосёрдие, изливйти 
великия и богатыя милости Сына 
Твоего и Бога нашего на всех верую¬ 
щих; на Тя бо Единую по Бозе йма- 
мы твердую надежду ^упование: ни- 
ктоже, тёпле моляся, отходит от Те¬ 
бе без надежды и радости, и спокой¬ 
ствия, и утешения, и услаждения. 
Молим Тя, о Пресвятая Богородице, 
Владычице мира, надёждо ненадёж¬ 
ных, буди убо днесь ходатаицею к 
Рождшемуся от Тебе за усопшаго(ую) 
раба Твоего (рабу Твою) (имя), умоли 
Сына Твоего и Бога нашего дата 
ему (ей) прощение и оставление пре- 
грешёний. Моли, Богородице, мно¬ 
го бо может моление Матернее ко 

благосёрдию Владыки; от Тебе бо у 
приёмлет Господь всяко слово про¬ 
шения, приимй убо и Ты наша мо¬ 
литвы и моления, приносимыя Тебе, 
Пресвятая Дево, от всего сердца на¬ 
шего и от всея души нашея, за душу 
усопшаго(шия) раба Твоего (рабы 
Твоея). Молим Тя, помозй ему (ей), 
Владычице, Матерним Твоим ко Гос¬ 
поду дерзновёнием достйгнути ти¬ 
хаго пристанища в Небесном Иеру¬ 
салиме; помозй ему (ей), Заступни¬ 
це усердная, непостыдно стати на 

Страшнем Судйщи Сына Твоего, идё- 7 
, ѵ, * ' а м в 4 о , 

же кииждо от своих дел или просла¬ 
вится, илй постыдится; помозй ему 
(ей), Благодатная, оправдатися пред 
лицем Седящаго на Престоле Славы, 
да не постыдится пред Ангелы и все¬ 
ми святыми, пред целым миром гор¬ 
ним и дольним. О Всепётая Мати, 

Владычице Богородице! Молим Тя, 
заступи, спаси, сохрани и будущия 
измй муки усопшаго(ую) раба Твоего 
(рабу Твою), да не погибнет во век, 
но да спасется Твоими молитрами и 
прейдет от смерти в живот. Мы же, 
грешнии и недостойнии раби Твои, 
не отступим от Тебе, не престанем во 
умилении взывати к Тебе: Пресвятая 
Госпоже, Царице и Владычице! Мо¬ 
ли Сына Твоего и Бога нашего о 
усопшем(шей) рабе Твоем (Твоей) 
(имя), да даст ему (ей) Господь отпу¬ 
щение прегрешений; помозй ему 
(ей), Благодатная, достйгнути вож¬ 
деленнаго отечества и узрёти блага 
Небесная, йхже око не виде, ухо не 
слыша, и на сердце человеку не взы- 
дбша; моли о нем (0 ней), Богороди¬ 
це, да сподобится, по Твоему Пред- 
стательству, вкушала блага сия во 

Царствии Сына Твоего, Христа Бога 
нашего, Ты бо еси Единая Благосло¬ 
венная в женах, многомбщная За¬ 
ступница, Надежда, Покров и При¬ 
бежище всем притекающим к Тебе, 
Ты еси мост, преводяй сущих от зем¬ 
ли на небо, и райских дверей отвер- 
зёние. Аминь. 




Русь Обжгдлі 

Д^Д ПН веру П^ДБОСЛДВПун, 
б ЛСНЖС П’іКі утверждение. 


Братие, аще обрящете к4я погрешёния в сей 
кнйжице, вейко молим вас исправити, 
и нас, трудйвшихся в деле сем, про- 
щёния сподобити, да и с4ми тбж- 
де прощение от Христа? Ббга по¬ 
лучите, в день послёдняго 
воздаяния. Аминь. 






] 

1 Символ веры 

іш е'рую во единаго Бога Отца, Вседержителя, 
Творца Небу и земли, видимым же всем 
и невидимым. 2 И во единаго Господа Иисуса 
Христа, Сына Божия, Единороднаго, Иже от 
Отца рожденнаго прежде всех век; Света от 
Света, Бога истинна от Бога истинна, рождённа, 
несотворённа, единосущна Отцу, Имже вся быша. 
3 Нас ради человек и нашего ради спасения 
сшедшаго с небес и воплотившагося от Духа 
■ Свята и Марии Девы, и вочеловёчшася. 4 Распятаго 
' г же за ны при Понтийстем Пилате, и страдавша, 
и погребённа. 5 И воскрёсшаго в третий день по 
Писанием. 6 И возшедшаго на Небеса, и седяща 
одесную Отца. 7 И па'ки грядущаго со славою 
судйти живым и мёртвым, Егоже Царствию не 
будет конца. 8 И в Духа Святаго, Господа, / Живо- 
1 творящаго, Иже от Отца исходящаго, Иже со 
Отцём и Сыном спокланяема и сславима, глаголав¬ 
шаго пророки. 9 Во едйну Святую, Соборную и 
Апостольскую Церковь. '“Исповедую едино креще¬ 
ние во оставление грехов. "Чаю воскресения 
мёртвых, 12 и жизни будущаго века. Аминь. 




















